hotchpotch/miracl-hf-unified huggingface dataset:
బొగ్గుల శ్రీనివాస్
బొగ్గుల శ్రీనివాస్ ప్రముఖ రచయిత, సమగ్ర సాహిత్య పరిశోధకుడు. జ్ఞానపీఠ్ అవార్డ్ గ్రహీత రావూరి భరద్వాజ గారి మొత్తం రచనలల్ని వెలుగులోకి తీసుకు రావడమేకాక సమగ్రంగా పరిశోధించారు.
కర్నూలు జిల్లా, నందికొట్కూరు మండలం అల్లూరు గ్రామంలో చెన్నమ్మ, చెన్న రాయుడు దంపతులకు 1977, మార్చి 5 వ తేది జన్మించాడు. అల్లూరు గ్రామం కర్నూలు పట్టణానికి 25 కి.మీ దూరం లో ఉంది. ఎం.యస్సీ (ఆర్గానిక్ కెమిస్ట్రీ) పూర్తి చేశారు.
పవన్ కళ్యాణ్ రాజకీయ ప్రవేశంపై "పవన్ కల్యాణ్ హటావో -పాలిటిక్స్ బచావో" అనే పుస్తకంతో రాసి చాలా పాపులర్ అయ్యారు. అయితే జనసేన అధినేత పవన్ కళ్యాణ్‌పై రాజకీయ దురుద్దేశంతోనే ఈ పుస్తకం రాశారని పవన్ అభిమాన సంఘాలు ఆందోళనలు చేట్టాయి. 2014లో ఎన్టీఆర్ స్టేడియంలో జరిగిన హైదరాబాద్ పుస్తక ప్రదర్శనలో పవన్ కళ్యాణ్ హటావో - పాలిటిక్స్ బచావో పుస్తకాలను విక్రయిస్తున్న నేపథ్యంలో తనకు పవన్ అభిమానుల నుంచి ముప్పు పొంచి ఉందని తెలుపడంతో, దాంతో తెలంగాణ ప్రభుత్వం రక్షణ కల్పించారు. ఈ పుస్తకం ఎనమిది లక్షల నలభై ఐదువేల కాపీలు అమ్ముడయై చరిత్ర సృష్టించింది.
పళ్లె పూర్ణప్రజ్ఞాచార్యులు
పళ్లె పూర్ణప్రజ్ఞాచార్యులు గొప్ప కవి, పండితుడు, అవధాని. ఆంధ్ర సంస్కృత భాషలలో ప్రవీణుడు.. 
ఇతడు 1897, జూన్ 15కు సరియైన హేవళంబ నామ సంవత్సర జ్యేష్ఠ బహుళ పాడ్యమి నాడు నెల్లూరు జిల్లా సంగంలో జన్మించాడు. ఇతని తండ్రి పేరు జగన్నాథాచార్యులు. తల్లి కావేరమ్మ. ఇతడు కాశ్యప గోత్రుడు. ఇతడు 1905 నుండి 1915 వరకు నాటకాలంకార శాస్త్రాలను కాశీ కృష్ణాచార్యుల వద్ద, వ్యాకరణము పేరి పేరయ్యశాస్త్రి, నోరి సుబ్రహ్మణ్యశాస్త్రి, వేదుల సూర్యనారాయణశాస్త్రుల వద్ద, తర్కశాస్త్రాన్ని వేమూరి రామబ్రహ్మశాస్త్రి, దెందుకూరి పానకాలశాస్త్రులవద్ద సంప్రదాయ గురుకుల పద్ధతిలో అధ్యయనం చేశాడు. 1916 నుండి 1936 వరకు గుంటూరు టౌన్ హైస్కూలులో తెలుగు పండితుడిగా, 1936 నుండి 1958 వరకు హిందూకళాశాలలో సంస్కృతాంధ్ర పండితుడిగా, తరువాత కొంతకాలం గుంటూరు కె.వి.కె. సంస్కృత కళాశాలలో సంస్కృతాంధ్ర పండితుడిగా పనిచేశాడు. తరువాత శేషజీవితాన్ని పురాణ ప్రవచనము, గ్రంథరచనలలో గడిపాడు. ఇతడు 1977, ఫిబ్రవరి 2వ తేదీ అనగా నల నామ సంవత్సర మాఘ శుద్ధ చతుర్దశి నాడు గుంటూరులోని తన స్వగృహంలో మరణించాడు.
ఇతడు స్తోత్రములు, సుప్రభాతములు, ప్రబంధములు, కావ్యములు, నాటకములు, మహాపురుషుల జీవితచరిత్రలు మొదలైన స్వతంత్ర, అనువాద రచనలను తెలుగు, సంస్కృత భాషలలో శతాధికంగా రచించాడు.వాటిలో సగానికిపైగా ముద్రణకు నోచుకొన్నాయి. ఇతడు వ్రాసిన రచనలలో కొన్ని: ఇతడు గుంటూరు, తెనాలి, సంగం, సంగం జాగర్లమూడి, బందరు, అవనిగడ్డ మొదలైన చొట్ల 30కి పైగా అష్టావధానాలు, శతావధానాలు చేశాడు. 
పూరణ:ఏక శతంబు వ్యాఘ్రముల నిర్వదియొక్క గజంబులన్ ద్రుటిన్
వే కబళించితిన్ వ్రతము వీడన మ్రింగమి నొక్క సింగమున్
బోకుమటంచుఁ బై దుముకుపోఁ యను గడ్డము మీసములున్న యా
మేకను జూచి సింగమది మ్రింగునొ! యంచుఱికెన్ భయంబునన్
పూరణ: పప్పులో నడ్గువేయగా వలయునంచు
నిచ్చినారేమి కష్టమో యీ సమస్య
వసుధ సార్థద్విపాదసంపన్నమైన
యఱ గజము కన్న గజము తానడుగు చిన్న
మీనకూర్మవరాహ లక్ష్మీనృసింహ
వామన పరశ్వధా యధరామచంద్ర
యాదవ కులావతంస మాయా కుమార
కల్కిరూపా! నతుల్ రమాకాంత! నీకు
ప్రొద్దున మేయుటకుఁబోయిన పక్షులు చేరె గూండ్రేకున్
సద్దొనరించు కొంచుఁబశుజాలము నింటికి దారివట్టె నా
ప్రొద్దును గుంకు పంపునును బొట్టుగఁ బశ్చిమదిక్పురంధ్రికిన్
దద్దయుఁ దోచె బాడబవతంసులు సంధ్యకు జేరి రేటికిన్
ఏకా ఆంజనేయులు
ఏకా ఆంజనేయులు సాహితీపోషకుడు, వాణిజ్యవేత్త మరియు వదాన్యుడు.
ఇతడు 1893, మే 21వ తేదీన జన్మించాడు. ఇతడు మొదట టౌన్ హైస్కూలులో ఉపాధ్యాయుడిగా పనిచేశాడు. తరువాత 1929లో పొగాకు వ్యాపారంలో ప్రవేశించాడు. మొదట గుమాస్తాగా చేరి స్వయం కృషితో క్రమక్రమంగా అభివృద్ధిలోకి వచ్చి ప్రముఖ వ్యాపారస్తుడయ్యాడు. ఆంధ్రప్రదేశ్‌లోని పొగాకు వర్తకులకు ఇతడు మిత్రుడు, సలహాదారుడు, మార్గదర్శకుడయ్యాడు. పొగాకు వ్యాపారంలో భాగంగా పాశ్చాత్యదేశాలలో అనేకసార్లు పర్యటించాడు. ఇండియన్ టుబాకో అసోసియేషన్ అధ్యక్షుడిగా, ఎక్స్‌పోర్ట్ ప్రమోషన్ కౌన్సిల్ సభ్యుడిగా పొగాకు వ్యాపారాభివృద్ధికి కృషి చేశాడు. ఇతడు పక్షవాతానికి గురై 1963, నవంబర్ 9వ తేదీన మరణించాడు.
ఇతడు మొదటి నుండి కాంగ్రెస్ పక్షాన ఉన్నాడు. 1920, 1930 సహాయ నిరాకరణ ఉద్యమాలలో పాల్గొని జైలుకు వెళ్ళి వచ్చాడు. అనేక ఉద్యమాలలో పాల్గొని కాంగ్రెస్‌ను జీవితాంతం అంటిపెట్టుకుని ఉన్నాడు. కాంగ్రెస్ పార్టీతో ఎంతో అనుబంధం ఉన్నప్పటికీ ఎన్నడూ ఇతడు పదవులకై ప్రాకులాడలేదు. ఎన్నికలలో పాల్గొనలేదు.
ఇతడు అనేకమంది కవులకు, పండితులకు, గాయకులకు, కళాకారులకు ఆర్థికంగా సహాయం చేశాడు. వారి గ్రంథాలను ఎన్నింటినో ముద్రించాడు. గుర్రం జాషువా ఇతని అభిమానకవి. జాషువాకు ఇతడు విశేషమైన సహాయం చేశాడు. జాషువా రచనలెన్నింటినో ఇతడు ప్రచురించాడు. జాషువాకు కనకాభిషేకం చేశాడు. ఇతని ఆలోచనా ఫలితంగా భువనవిజయం అనే సాహిత్యరూపకం రూపుదిద్దుకుంది. పెద్దనాది కవులుగా విశ్వనాథ సత్యనారాయణ వంటి పెద్ద కవులను ఆహ్వానించి రాయలుగా ఎవరైనా సాహితీప్రియుడైన ప్రముఖవ్యక్తిని కూచోబెట్టి గోష్ఠి నిర్వహిస్తే ఎలా ఉంటుందనే ఆలోచనను జమ్మలమడక మాధవరామశర్మ సహకారంతో రూపకల్పన చేసి మొట్టమొదటి భువనవిజయరూపకాన్ని 1952లో గుంటూరులో ప్రదర్శింపచేసిన ఘనత ఇతనికే దక్కింది. ఇతని భార్య చనిపోయిన సందర్భంలో ఆమె స్మృతి చిహ్నంగా 'శాంతి' అనే పేరుతో ఒక గొప్ప సాహిత్య సంకలనాన్ని వేలరూపాయలు వెచ్చించి అచ్చొత్తించాడు. ఆ మహాగ్రంథంలో ఎక్కడా తమ దంపతులను గురించిన పొగడ్తలు ఉండరాదనే నియమం పాటించటం చూస్తే ఇతడు ఎంత నిరాడంబరుడో అర్థమౌతుంది.
ఇతడు హిందూ కాలేజీ హైస్కూలు కమిటీ అధ్యక్షుడిగా ఎంతో దక్షతతో వ్యవహరించాడు. బండ్లమూడి హనుమాయమ్మ బాలికోన్నత పాఠశాలకై విరివిగా విరాళాలు సేకరించి ఆ పాఠశాలకు నూతన భవనాలను నిర్మించాడు. పట్టాభిపురంలో, బ్రాడీపేటలో బాలుర, బాలికల పాఠశాలల నిర్మాణానికి ఇతడే మూలకారకుడు. స్కాలర్‌షిప్పులు ఇవ్వడంద్వారా, ధనసహాయం చేయడంద్వారా ఎందరో విద్యార్థుల అభివృద్ధికి ఇతడు సహకరించాడు. గుప్తదానాలను ఎన్నింటినో ఇతడు చేశాడు.
తిరునల్వేలి - దాదర్ (చాళుక్య) ఎక్స్‌ప్రెస్
చాళుక్య ఎక్స్‌ప్రెస్ రైలు పాండిచ్చేరి / తిరునెల్వేలి జంక్షన్ నుండి ప్రారంభమవుతుంది. మరియు ముంబై లోని దాదర్‌ సెంట్రల్ వద్ద ఆగిపోతుంది. ఈ రైలు మధ్య రైల్వే జోన్ నకు చెందినది. అందువలన 11005/11006 (పాండిచ్చేరి కోసం) మరియు 11021/11022 (తిరునెల్వేలి కోసం) సంఖ్యగా ఉంది.
ఈ రైలు, వయా యశ్వంత్‌పూర్ - హుబ్లి - బెల్గాం - మిరాజ్ రైలు మార్గం ద్వారా కర్ణాటక ప్రాంతం లోని ఒక గ్రామీణ కర్ణాటక యొక్క విస్తృత దృశ్యం ఇవ్వడంతో నడుస్తుంది. ఇది ప్రతి దిశలో వారానికి 3 రోజులు పాండిచ్చేరి వైపు 3 రోజుల పాటు తిరునెల్వేలి జంక్షన్ వైపుగా. 6 రోజులు నడుస్తుంది. ఈ రైలు ప్రయాణ కాలం 30 గంటలు 5 నిమిషాల్లో మొత్తం దూరాన్ని పూర్తి చేస్తుంది.. ఈ మార్గం దూరం ఎక్కువ మరియు కొన్ని ఘాట్‌లు ఉన్నాయి.
ఈ రైలుకు కర్నాటక ప్రాంతాన్ని పాలించిన చాళుక్య వంశం నుండి దాని పేరు వచ్చింది.
ఇది నం 11017/11018 తో యశ్వంత్‌పూర్ వరకు నడిచింది.
15 అక్టోబరు, 2012 సం. తర్వాత ఈ రైలు పాండిచ్చేరి మరియు తిరునల్వేలి వరకు పొడిగించబడింది
పురూరవుడు
పురూరవుడు చంద్రవంశానికి చెందిన ఒక రాజు. ఆయన తల్లిదండ్రులు చంద్రవంశ సంజాతుడైన బుధుడు, మనువు కూతురైన ఇళ.
మంచి అందగాడు, పరాక్రమవంతుడు కావడంతో ఆయన కీర్తి దేవలోకానికి కూడా పాకింది. ఇంద్రుడు అవరసమైతే అప్పుడప్పుడు పురూరవుని సహాయం కోరేవాడు. ఒకసారి ఇంద్రుడు ఆయనను అమరావతికి ఆహ్వానించాడు. పురూరవుడు తిరిగి తన రాజ్యానికి వెళుతుండగా కొంతమంది అప్సరసలు వచ్చి ఊర్వశిని కేశి అనే రాక్షసుడు అపహరించారని చెబుతారు. అప్పుడు పురూరవుడు ఆ రాక్షసుని వెంబడించి ఊర్వశి ఆ చెర నుండి విడిపిస్తాడు. ఆ సమయంలో వారిరువురూ ఒకరికొకరు ఆకర్షితులవుతారు.
రాజ్యానికి వచ్చిన పురూరవునికి ఆమె తలపులలో మునిగిపోయి కర్తవ్యాన్ని కూడా సరిగా నిర్వర్తించలేకుంటాడు. మరో వైపు ఊర్వశి కూడా అతన్ని విడిచి ఉండలేకుండా ఉంటుంది. చివరికి ఇంద్రుని అనుమతితో అతన్ని వివాహం చేసుకుంటుంది. ఆ వివాహానికి ఇంద్రుడు కూడా వెళ్ళి వారిని ఆశీర్వదించి, మరలా ఎప్పుడైనా సహాయం అవసరం అయితే చేయాలని పురూరవుని దగ్గర మాట తీసుకుని వస్తాడు. ఆ తరువాత తన రాజ్యాన్ని బాగా విస్తరిస్తాడు.
పురూరవుడికి ఊర్వశి ద్వారా ఆరు మంది సంతానం కలుగుతుంది. వారు ఆయు, అమావసు, ధిమన, విశ్వాయు, ధృధాయు, శృతాయు.
మరణం
ఒకసారి పురూరవుడు నైమిశారణ్యానికి వేటకి వెళతాడు. అక్కడ కొంత మంది యోగులు యజ్ఞం చేస్తూ ఉంటారు. వారు చేతిలో బంగారు పాత్రలు ఉంటాయి. పురూరవుడు ఆ బంగారు పాత్రల్ని చూసి అవి క్షత్రియుల, వైశ్యుల చేతిలోనే ఉండాలనీ సాధువుల చేతిలో అలాంటివి అంతగా బాగుండవని అంటాడు. ఆ మాటలకు సాధువులు నొచ్చుకుంటారు. అంతే కాకుండా సాధువులకు బంగారంపై ఆశ ఎందుకనీ ఆ పాత్రల్ని లాక్కోవడానికి ప్రయత్నిస్తాడు. దాంతో ఆ సాధవులకు కోపం వచ్చి మండుతున్న కట్టెలను వారిపై విసిరేస్తారు. ఊహించని ఈ పరిణామం నుండి తేరుకునే లోపే పురూరవుడు అతని సేవకులు మరణిస్తారు.
ముకేష్ రిషి
ముకేష్ రిషి భారతదేశానికి చెందిన నటుడు. హిందీ, పంజాబీ, తెలుగు, తమిళ, కన్నడ, మలయాళ సినిమాల్లో నటించాడు.
చంఢీఘడ్లో చదువు పూర్తయ్యాక, ముంబైలో రెండు సంవత్సరాలు ఉద్యోగం చేసి అక్కడి నుంచి ఫుజి వెళ్ళిపోయారు, అక్కడే ఆయన కాబోయే భార్యని కలుసుకున్నారు.
పెళ్లి అయిన తర్వాత భార్యతో కలిసి న్యూజిలాండ్ వెళ్ళిపోయి అక్కడే మోడల్ గా కెరీర్ మొదలుపెట్టాడు , 7 సంవత్సరాలు అక్కడే పనిచేశాక తిరిగి ముంబై వచ్చేసి తనేజ యాక్టింగ్ స్కూల్ లో జాయిన్ అయ్యారు.
1988 లో తెలుగు సినీ పరిశ్రమలో గుర్తింపు లభించింది, తెలుగులో చాల సినిమాల్లో ప్రతినాయకుడిగా, క్యారెక్టర్ ఆర్టిస్ట్ గా నటించాడు, ఒరియాలో కూడా నటించారు.
నదియా
నదియా ప్రముఖ సినీ నటి. ఆమె అసలు పేరు జరీనా. ఎక్కువగా తమిళ, మలయాళ సినిమాల్లో నటించింది. కొన్ని తెలుగు సినిమాల్లో కూడా నటించింది. 
ముంబైలో ముస్లిం కుటుంబంలో జన్మించింది. అక్కడే ప్రాథమిక మరియు మాధ్యమిక విద్యను పూర్తిచేసింది.
ఆమె మొదటిసారిగా 1984 లో మలయాళ సినిమాలో మోహన్ లాల్ సరసన నటించింది. 1988 లో ఆమె ఇన్వెస్ట్ మెంట్ బ్యాంకర్ అయిన శిరీష్ గోడ్‌బొలెను వివాహం చేసుకుని అమెరికాకు వెళ్లింది. తర్వాత కొంతకాలం యునైటెడ్ కింగ్‌డమ్లో నివాసమున్నారు..
మళ్ళీ 2004లో ఓ తమిళ సినిమాతో పునఃప్రవేశించింది. 2013 లో తెలుగు సినిమా మిర్చి లో ప్రభాస్ అమ్మగా, పవన్ కల్యాణ్ సినిమా అత్తారింటికి దారేది సినిమాలో కథానాయకుడికి అత్తగా నటించిన పాత్రలు విమర్శకుల ప్రశంసలు అందుకున్నాయి.
సరిదె మాణిక్యమ్మ
సరిదె మాణిక్యమ్మ (1921-200?) సంగీతకారిణి, నాట్యకళాకారిణి, నాట్యవేత్త. 
సరిదె మాణిక్యమ్మ 1921 సంవత్సరంలో బల్లిపాడు గ్రామంలో సరిదె సన్యాసి, గౌరమ్మలకు జన్మించారు. వారి కుటుంబంలో వంశానుగతంగా దేవనర్తకి బాధ్యతలు సంక్రమిస్తూంటాయి. మాణిక్యమ్మ సంగీత నృత్యాలను అభ్యసించడం ఐదవ సంవత్సరంలో తన నాన్నమ్మ సరిదె శేషాచలం వద్ద ప్రారంభించారు. అయితే సంప్రదాయికంగా సంగీత నాట్యాలు అభ్యసించి చిన్నతనంలోనే దేవదాసిగా బల్లిపాడు వేణుగోపాలస్వామి ఆలయానికి అంకితమయ్యారు. తర్వాతికాలంలో దేవదాసీలు ఆలయాల్లో నాట్యం చేయడాన్ని, ఆలయమాన్యాన్ని అనుభవించడాన్ని నిషేధిస్తూ వచ్చిన చట్టాల కారణంగా జీవనోపాధి, నృత్యోపాసనకు అవకాశం కోల్పోయారు. 1971లో జరిగిన అభినయ సదస్సులో ఆమె గానం చేస్తూ, అభినయించిన ఆధ్యాత్మ రామాయణ కీర్తనల నృత్యప్రదర్శన చూసిన నటరాజ రామకృష్ణ, అన్నాబత్తుల బులివేంకటమ్మలను ఆ ప్రదర్శన అమితంగా ఆకట్టుకుంది. వారి ప్రోత్సాహంతో
1940 లో ఒక గ్రామం
1940 లో ఒక గ్రామం 2008 లో నిర్మించబడి జాతీయ పురస్కారం పొందిన తెలుగు చిత్రం. గురజాడ అప్పారావు రచన ఘోష ఆధారంగా ఈ చిత్రం రూపొందించబడింది. స్తీల పట్ల, వెనకబడిన కులాల పట్ల గతంలో సమాజ వైఖరి ఎలాగుండేదో ఈ చిత్ర మూల కథ.
సరిగ్గా కంటిచూపు కూడా లేని ధనికుడైన 70 యేళ్ల ముసలి బ్రాహ్మణుడు దీక్షుతులు (ముక్కురాజు)కు భార్యాపిల్లలు లేరు. అతడు 16 ఏళ్ల సుశీలను చూచి ఆమె తల్లిదండ్రుల వద్దకు పోయి పెద్దమొత్తంలో కన్యాశుల్కం ఆశచూపి ఆమెను పెళ్లాడతానని అడుగుతాడు. అలా దీక్షితులుతో చాలా చిన్న వయస్కురాలైన సుశీల (శ్రీ రమ్య) వివాహం జరుగుతుంది. ఎన్నో ఆశలతో కొత్త జీవితంలోకి అడుగు పెట్టిన సుశీలకి ఆ ముసలి భర్తతో నిరాశే మిగులుతుంది. ఒక రోజు పూజ చేయడానికి గోదావరి దగ్గరికి వెళ్ళిన సుశీలకి తన ఈడు వాడైన అట్టడుగు కులానికి చెందిన సూరి (బాలాదిత్య)తో పరిచేయం ఏర్పడుతుంది. ఆ పరిచయం కాస్తా సహజీవనానికి దారితీస్తుంది. సుశీల ఒక బిడ్డకు తల్లయిన సంగతి తెలుసుకున్న అగ్రహారం వారు వారిద్దరికీ శిరోముండనం చేయించి సుశీలను చీకటి గదిలో బంధించి సూరిని ఊరు నుంచి బహిష్కరిస్తారు. చివరకు దీక్షితులు మనసు మార్చుకుని వారిద్దరికీ వివాహం జరిపిస్తాడు. సూరిని బహిష్కరించడంతో నిమ్న కులాల ప్రజలు పనులను బహిష్కరించడంతో అగ్రహారం పెద్దలు కూడా తమ మనసులు మార్చుకుని సూరి సుశీలల వివాహానికి సహకరిస్తారు..
దర్శకుడు ఈ చిత్రం తెర కెక్కించడంలో చాలా జాగ్రతలు తీసుకున్నాడు. ప్రతి చిన్న సన్నివేశాన్ని సహజసిద్ధంగా చిత్రీకరించాడు. 1940 నాటి పల్లెటూరి వాతావరణాన్ని, గోదావరి నది అందాలని, అగ్రకులాల, అట్టడుగు కులాల వారి మాటల్లో యాసని చక్కగా తెరకెక్కించాడు. ఈ చిత్రం 
ద్వారా ప్రతి కులం వారికీ మరొక కులం వారితో అవసరం తప్పని సరిగా వుంటుంది అనే సందేశాన్ని ఇచ్చాడు.
ఈ చిత్రంలో పాటలకు సాకేత్ సాయిరాం సంగీత దర్శకత్వం వహించాడు. పాటలను శ్రీకాంత్ అప్పలరాజు, కె.ఉషారాణి, రామారావులు వ్రాయగా అనిల్ కుమార్, రత్నంరాజు, తేజస్వి, ఆస్తానా, సి.రమణ, పల్లవి సూరి మొదలైనవారు పాడారు.
ఈ సినిమాలోని పాటల జాబితా:
పరిశోధన (పత్రిక)
పరిశోధన పత్రిక తిరుమల రామచంద్ర సంపాదకత్వంలో వెలువడిన ద్వైమాస పత్రిక. మద్రాసు నుండి వెలువడింది. తొలి సంచిక ఏప్రిల్, 1954న వెలువడింది. సుమారు 20 సంచికలు ప్రచురితమైంది. తెలుగు సాహిత్యంలో ఉన్నత ప్రమాణాలకు ఆదర్శంగా, నిస్పక్షపాతం, నిర్భీతి సాధనాలుగా ఈ పత్రిక వెలువడింది. ప్రభాకర సంస్మరణ సంచిక, సోమనాథ సంచిక, ఆంధ్ర నాటక పితామహ సంచిక, గురజాడ అప్పారావు సంస్మరణ సంచిక, బుద్ధ సంచిక మొదలైన ప్రత్యేక సంచికల ద్వారా దేశంలోని ప్రముఖ పరిశోధకుల వ్యాసాలను ఆంధ్ర పాఠకలోకానికి అందించారు. ఈ పత్రికద్వారా కుంటిమద్ది శేషశర్మ అలంకార సర్వస్వం, బులుసు వేంకటరమణయ్య అలంకార చరిత్ర మొదలైన గ్రంథాలను ప్రకటించబడ్డాయి.
ఈ పత్రికలో విద్వాన్ విశ్వం, దేవరపల్లి వెంకటకృష్ణారెడ్డి, బాణగిరి రాజమ్మ, కఱ్ఱి సాంబమూర్తి శాస్త్రి, నార్ల వేంకటేశ్వరరావు, నిడదవోలు వేంకటరావు, వేటూరి ఆనందమూర్తి, కోరాడ రామకృష్ణయ్య, దివాకర్ల వేంకటావధాని, పుట్టపర్తి నారాయణాచార్యులు, పాల్కురికి సోమనాథుడు, బులుసు వేంకటరమణయ్య, రావూరి దొరస్వామిశర్మ, తాపీ ధర్మారావు, శ్రీరంగం శ్రీనివాసరావు, టేకుమళ్ల కామేశ్వరరావు, సంధ్యావందనం శ్రీనివాసరావు, ఎం.ఆదిలక్ష్మి, బండారు తమ్మయ్య, చల్లా రాధాకృష్ణశర్మ, కుంటిమద్ది శేషశర్మ, తిమ్మావజ్ఝల కోదండరామయ్య, బాలాంత్రపు రజనీకాంతరావు, కప్పగల్లు సంజీవమూర్తి, ధర్మవరము వేణుగోపాలాచార్యులు, శ్రీనివాస చక్రవర్తి, ఖండవల్లి లక్ష్మీరంజనము, కంఠీరవ నరసరాజు, ఆలూరి బైరాగి, కప్పగంతుల లక్ష్మణశాస్త్రి, బిరుదురాజు రామరాజు, పోణంగి శ్రీరామ అప్పారావు, గిడుగు వేంకట సీతాపతి, గుత్తి రామకృష్ణ, స్థానం నరసింహారావు, నీలంరాజు వేంకటశేషయ్య, రాంభట్ల కృష్ణమూర్తి, ఆరుద్ర, సెట్టి ఈశ్వరరావు తదితరులు రచనలు చేశారు.
థామస్ నోల్
థామస్ నోల్ అడోబ్ ఫోటోషాప్ సృష్టించిన ఒక అమెరికన్ సాఫ్ట్వేర్ ఇంజనీర్. 1988 లో ఇతను ఇమేజ్ ప్రాసెసింగ్ నిత్యకృత్యాల యొక్క అభివృద్ధిని ప్రారంభించాడు. థామస్ ముందుగా కోర్ నిత్యకృత్యాలను సృష్టించాడు, తరువాత అతను వాటిని ఇండస్ట్రియల్ లైట్ అండ్ మేజిక్ లో పనిచేసే తన సోదరుడు జాన్ నోల్ కి చూపించాడు. వాటిని చూసి జాన్ ఇష్టపడ్డాడు, కొత్త లక్షణాలను సూచించాడు, మరియు గ్రాఫికల్ యూజర్ ఇంటర్ఫేస్ తో ఒక ప్యాకేజీ చేయాలని థామస్ ను ప్రోత్సహించాడు. 1989 లో జాన్ విజయవంతంగా ఈ ప్రోగ్రామ్‌ను అడోబ్ సిస్టమ్స్ కు విక్రయించాడు, దీనిని అడోబ్ సిస్టమ్స్ ఫోటోషాప్ గా వెలుగు లోనికి తీసుకువచ్చింది. నోల్ ఆన్ ఆర్బర్, మిచిగాన్ లో పుట్టి పెరిగాడు, మరియు మిచిగాన్ విశ్వవిద్యాలయం నుండి పట్టా పుచ్చుకొన్నాడు. ఇతను ప్రస్తుతం అన్ అర్బోర్ లో నివసిస్తున్నాడు. టామ్ యొక్క తండ్రి గ్లెన్ నోల్ మిచిగాన్ విశ్వవిద్యాలయంలో ఒక ప్రొఫెసర్ గా పనిచేశారు.
కృష్ణపట్నం ఓడరేవు
కృష్ణపట్నం పోర్ట్ నెల్లూరు జిల్లాలో నెల్లూరుకు తూర్పుగా 18 కిలోమీటర్ల దూరంలో కృష్ణపట్నం వద్ద ఉంది. ఇది సుమారు 500 ఏళ్ల క్రితమే సహజ ఓడరేవుగా గుర్తింపు పొంది ఉన్నది. ఈ ఓడరేవును 2008 జూలై 17వ తేదీన యుపిఎ ఛైర్‌పర్సన్‌ సోనియాగాంధీ, అప్పటి ఆంధ్రప్రదేశ్ రాష్ట్ర ముఖ్యమంత్రి వై.యస్. రాజశేఖరరెడ్డి తదితర ప్రముఖులు లాంఛనంగా ప్రారంభించారు.
బ్రిటీషు పాలనా కాలంలో చెన్నపట్నం, మచిలీపట్నం ఓడరేవుల నిర్మాణాలతో పాటు అభివృద్ధికి నోచుకోని ఈ కృష్ణపట్నం సహజ ఓడరేవు నేడు శరవేగంగా అభివృద్ధి చెందుతుంది. ఓడరేవు నిర్మాణానికి ఇతర అవసరాలకు మొత్తం 6009 ఎకరాల భూమిని సేకరించి 2006 లో నిర్మాణ పనులను చేపట్టారు. సహజసిద్ధ ఓడరేవు అయిన ఈ కృష్టపట్నం ఓడరేవు పనులను ప్రభుత్వం నవయుగ కంపెనీకి అప్పగించింది. నిర్మాణ పనులు చేపట్టిన 18 నెలల లోపే నాలుగు బెర్త్ నిర్మాణ పనులను పూర్తి చేశారు.
ఈ ఓడరేవు నందు నిర్మించ గల మొత్తం 42 బెర్త్ లను పూర్తి చేస్తామని నవయుగ కంపెనీ ప్రతినిధులు ప్రకటించారు.
అల్యూమినియం ఫ్లోరైడ్
అల్యూమినియం ఫ్లోరైడ్ ఒక రసాయన సంయోగపదార్ధం.ఇది ఒక అకర్బన సంయోగపదార్ధం.ఈ సంయోగపదార్ధం రసాయన సంకేత పదం AlF.అల్యూమినియం మరియు ఫ్లోరిన్ మూలకపరమాణువు ల సంయోగం వలన అల్యూమినియం ఫ్లోరైడ్ ఏర్పడినది.అల్యూమినియం ఫ్లోరైడ్ ను సంశ్లేషణ ద్వారా ఉత్పత్తి చేసినప్పటికీ, ప్రకృతిలో కూడా లభించును.అల్యూమినియం ఫ్లోరైడ్‌ను ఎక్కువగా అల్యూమినియం ఉత్పత్తి ప్రక్రియలో ఉపయోగిస్తారు.
అల్యూమినియం ఫ్లోరైడ్ జలయోజిత/సార్ద్ర మరియు అనార్ద్ర రూపాలలో లభ్యం.అల్యూమినియం ఫ్లోరైడ్ వాసనలేని తెల్లని స్పాటికాకార ఘనపదార్ధం. అనార్ద్ర అల్యూమినియం ఫ్లోరైడ్ అణుభారం 83.9767 గ్రాములు/మోల్. ఒక జలాణువు ఉన్న జలయోజిత/సార్ద్ర అల్యూమినియం ఫ్లోరైడ్ అణుభారం 101.022 గ్రాములు/మోల్. మూడు జలాణువులు trihydrate) ఉన్నసార్ద్ర అల్యూమినియం ఫ్లోరైడ్ అణుభారం138.023 గ్రాములు/మోల్.25 °C వద్ద అనార్ద్ర అల్యూమినియం ఫ్లోరైడ్ సాంద్రత 3.1 గ్రాములు/సెం.మీ. ఒకజలాణువు (monohydrate) కలిగిన జలయోజిత/సార్ద్ర అల్యూమినియం ఫ్లోరైడ్ సాంద్రత 2.1 గ్రాములు/సెం.మీ. అలాగేమూడు జలాణువులు కలిగిన జలయోజిత/సార్ద్ర అల్యూమినియం ఫ్లోరైడ్ సాంద్రత 1.914 గ్రాములు/సెం.మీ. అనార్ద్ర అల్యూమినియం ఫ్లోరైడ్ ద్రవీభవన స్థానం 1,291 °C (2,356 °F;1,564K, ఈ ఉష్ణోగ్రత వద్ద ఈ సంయోగపదార్ధం ఉత్పతనం (sublimes) చెందును.అల్యూమినియం ఫ్లోరైడ్ నీటిలో చాలా స్వల్పప్రమాణంలో కరుగును. 100 °C నీటి ఉష్ణోగ్రతలో,100 మి.లీ లలో కేవలం 1.72 గ్రాముల అల్యూమినియం ఫ్లోరైడ్ కరుగును.
అల్యూమినియం ఫ్లోరైడ్ ను ఎక్కువగా, అధిక ప్రమాణంలో ఉత్పత్తికై అల్యూమిన (అల్యూమినియం ఆక్సైడ్) ను హెక్సాఫ్లోరోసిలిసిక్ ఆమ్లంతో చర్య జరపడంద్వారా ఉత్పత్తిచేసెదరు.
మరో ప్రత్యామ్నాయపధ్ధతిలో అమ్మోనియం ఫ్లోరోఅల్యుమినేట్‌ను ఉష్ణవియోగం (thermal decomposition) కావించడం ద్వారా కూడా అల్యూమినియం ఫ్లోరైడ్‌ను ఉత్పత్తి చేసెదరు. తక్కువ ప్రమాణంలో ప్రయోగశాలల్లో అల్యూమినియం హైడ్రాక్సైడ్‌ను లేదా లోహ అల్యూమినియాన్ని హైడ్రోజన్ ఫ్లోరైడ్ (HF) తో రసాయనికచర్య వలన ఉత్పత్తి కావింతురు.
మూడు జలాణువులున్నసార్ద్రఅల్యూమినియం ఫ్లోరైడ్ ప్రకృతిలో రోసేన్బెర్గిటే (rosenbergite) ఖనిజరూపంలో లభ్యం.
అల్యూమినియం ఫ్లోరైడ్ అణుసౌష్టవం రేనియం ట్రైఆక్సైడ్ నిర్మాణముతో, రూప వికృతి పొందిన అల్యూమినియం హెక్సాఫ్లోరైడ్ అణువువలె షట్భుజాకృతి కలిగిఉండును. ప్రతి ఫ్లోరైడ్ రెండు అల్యూమినియం కేంద్రాలతో సంబంధం కలిగి ఉండును.దీనియొక్క త్రిమితీయ పాలిమెరిక్ నిర్మాణం వలన అల్యూమినియం ఫ్లోరైడ్ ఎక్కువ/అధిక ద్రవీభవన స్థానం కల్గిఉన్నది.అల్యూమినియం యొక్క మిగిలిన మూడు ఘనస్థితిలోని హలినాయిడ్ సమ్మేళనాలు అల్యూమినియం ఫ్లోరైడ్ తో విభేదించును. అల్యూమినియం క్లోరైడ్ (AlCl) లేయర్/పొర నిర్మాణం కలిగి ఉండగా, అల్యూమినియం బ్రోమైడ్ (AlBr) మరియు అల్యూమినియం అయోడైడ్ (AlI) లు అణు ద్వణుకాలు (dimers) . అంతేకాకుండా తక్కువ ద్రవీభవన ఉష్ణోగ్రత కలిగి, త్వరగా బాష్పీకరణచెంది ద్వణుకాలుగా ఏర్పడును.వాయు స్థితిలో అల్యూమినియం ఫ్లోరైడ్ త్రికోణ నిర్మాణంతో D3h అణునిర్మాణాన్ని కల్గిఉన్నది.వాయు స్థితిలోని అణువులోని అల్యూమినియం-ఫ్లోరిన్ పరమాణువుల బంధ పొడవు 163 pm.అల్యూమినియం యొక్క కనిష్ఠ విషప్రభావ ప్రమాదకరమితి (Iethaldose) 600 మి.గ్రా/కిలో
రావూరి దొరస్వామిశర్మ
రావూరి దొరస్వామిశర్మఛందస్సుపై విశేష కృషి చేసిన పరిశోధకుడు. ఇతనికి కేంద్రసాహిత్య అకాడెమీ పురస్కారం లభించింది. ఇతడు ఎం.ఎ., బి.ఓ.ఎల్. చదివాడు. మద్రాసులోని వైష్ణవ కళాశాలలో అసిస్టెంట్ ప్రొఫెసర్‌గా పనిచేశాడు.
సారపు ధర్మమున్ విమల సత్యము
సారపు ధర్మమున్ విమల సత్యము పద్యం ఆంధ్రమహాభారతములో ఉద్యోగ పర్వంలో తృతీయాశ్వసం లో తిక్కన చెప్పిన పద్యమిది. అత్యంత ప్రాచుర్యం పొందిన, తెలుగు సమాజంలో సూక్తిగా, వ్యాఖ్యగా పలుమార్లు పలు సందర్భాల్లో తిరిగితిరిగి చెప్పుకున్న పద్యమిది. 
ఉ. సారపు ధర్మమున్ విమలసత్యముఁ బాపముచేత బొంకుచేఁ
బారముఁ బొందలేక చెడఁబాఱినదైన యవస్థదక్షు లె
వ్వార లుపేక్షచేసి రది వారలచేటగుఁ గాని ధర్మ ని
స్తారకమయ్యు సత్య శుభదాయక మయ్యును దైవ ముండెడున్
సారమైన ధర్మం పాపం చేతా, ఏ మాలిన్యమూలేని సత్యం బొంకు చేతా గట్టెక్కలేక చెడిపోయే దశను సమర్థులైనవారు ఉపేక్ష చేస్తే అది వారికి చేటు తెస్తుంది. కాని ధర్మాన్ని గట్టెక్కించేది సత్య శుభస్థితిని యోగ్యులకు సమకూర్చేదీ అయన దైవము ఎల్లవేళలా ఉంటుంది.
మహాభారతంలో శ్రీకృష్ణ రాయబార ఘట్టంలో భీష్మునితో శ్రీకృష్ణుని సంభాషణలో భాగమైనదీ పద్యం. సమర్థత కలిగివుండీ సత్యము, ధర్మము పాడయ్యేప్పుడు భీష్ముడి వంటి దక్షుడు కాపాడకపోతే ఆయనే పాడవుతాడని, కానీ ఆ సత్య ధర్మాలను కాపాడేందుకు భగవంతుడు ఉండనే ఉన్నాడని ఈ పద్యంతో చెప్తాడు. అయితే ఆ భగవంతుడు తానే కావడం విశేషం, భావి భారత యుద్ధంలో ధర్మం జయిస్తుందని, ఏ కారణంతోనైనా అధర్మపక్షం వహించడం భీష్మునికి చేటు అని చెప్తాడు.
సారపు ధర్మమున్ విమల సత్యము పద్యంలో క్రమాలంకారం ఉంది. సారపు ధర్మము, విమల సత్యము పాపము చేత, బొంకుచే అనడంలో ధర్మాన్ని పాపము, సత్యాన్ని బొంకుకు అన్వయించుకోవాల్సి వుంటుంది.
ఈ పద్యం మహాభారతంలోని చాలా ప్రసిద్ధమైన పద్యాల్లో ఒకటి. ప్రతి పండితుడు, పౌరాణికుడు, ప్రవాచకుడు ఏదోక సందర్భంలో ఉదహరించేది.
బండారు తమ్మయ్య
బండారు తమ్మయ్య(1891-1970) గొప్ప పండితుడు మరియు పరిశోధకుడు. ఇతడు 1891, నవంబరు 24వ తేదీన జన్మించాడు.
రీశాట్-1 ఉపగ్రహం
రీశాట్-1 (RISAT-1)లేదా రాడార్ శాటిలైట్ -1 అను ఉపగ్రహాన్ని భారతీయ అంతరిక్ష పరిశోధన సంస్థ అయిన ఇస్రో తయారు చేసిన ఉపగ్రహం.ఈ ఉపగ్రహాన్ని ఆంధ్రప్రదేశ్ రాష్ట్రంలోని నెల్లూరు జిల్లా (శ్రీ పొట్టి శ్రీరాములు నెల్లూరు జిల్లా) లోని బంగాళాఖాతం నకు సమీపంలోని పులికాట్ సరస్సు పరిసర ప్రాంతంలోని శ్రీహరికోట లో ఉన్నటువంటి సతీష్ దవన్ అంతరిక్ష ప్రయోగ కేంద్రం నుండి ఏప్రిల్ 26,2012 సంవత్సరం లో పిఎస్ఎల్ వి-సీ19 ఉపగ్రహ వాహకనౌక ద్వారా అంతరిక్షములోకి పంపారు.
రీశాట్-1 లేదా రాడార్ శాటిలైట్ -1 ఉపగ్రహాన్ని భారతీయ అంతరిక్ష పరిశోధన సంస్థ అయిన ఇస్రో తయారు చేసినది.అంతరిక్ష కక్ష్యలో ఉపగ్రహాన్ని ప్రవేశపెట్టినది కూడా ఇస్రో సంస్థనే.రీశాట్-1 ఉపగ్రహం బరువు 1858 కిలోలు.ఈ ఉపగ్రహంలో C-band(5.35 GHz)లో పనిచేయు సింథేటిక్ అపెర్చర్ రాడార్(SAR)అమర్చారు.ఈSAR పరికరం పగలు మరియు రాత్రి సమయాలలో ,అన్నిరకాల వాతావరణ పరిస్థితు లలో కూడా ఉపరితల పరిస్థితులను చిత్రీకరించు సామార్ధ్యాన్ని కల్గిఉన్నది .ఉపగ్రహంకు అవసరమైన శక్తిని అందించుటకు సౌరఫలకాలను అమర్చారు.దీని వలన 2200 W విద్యుత్ శక్తి జనిస్తుంది.ఈ శక్తి వ్యవస్థకు అదనంగా,జనిత విద్యుతును నిల్వ ఉంచుటకు ఒక 70 AH Ni-H2 బ్యాటరిని అనుసంధానం చేసారు.
రీశాట్-1 లేదా రాడార్ శాటిలైట్ -1 ఉపగ్రహాన్నిఅంతరిక్షములో భూమినుండి 536 కి.మీ దూరంలో వర్తులాకాకార సుర్యానువర్తన ధ్రువక్షక్యలో పరిభ్రమించేలా ప్రయోగించారు.ఉపగ్రహ కక్ష్య ఏటవాలు తలం 97.552o.ఉపగ్రహం ఒకసారి భూమిని చుట్టి వచ్చుటకు పట్టు కాలం 95.49 నిమిషాలు.ఒకరోజులో ఉపగ్రహం కావించు ప్రదక్షిణల సంఖ్య 14.భూమధ్య రేఖను ఉపగ్రహం దాటు నప్పటి స్థానిక సమయం (భారతదేశ కాలం) 6:00 am / 6:00 pm.ఈ ఉపగ్రహం యొక్క జీవితకాలం 5 సంవత్సరాలు.
రీశాట్-1 ఉపగ్రహాన్ని ఆంధ్రప్రదేశ్ రాష్ట్రంలోని నెల్లూరు జిల్లా (శ్రీ పొట్టి శ్రీరాములు జిల్లా) లోని బంగాళాఖాతం నకు సమీపంలోని పులికాట్ సరస్సు పరిసర ప్రాంతంలోని శ్రీహరికోట లో ఉన్నటువంటి సతీష్ దవన్ అంతరిక్ష ప్రయోగ కేంద్రం నుండి ఏప్రిల్ 26,2012 సంవత్సరం లో పిఎస్ఎల్‌వి-సీ19 ఉపగ్రహ వాహకనౌక ద్వారా అంతరిక్షములోకి పంపారు.పిఎస్ఎల్‌వి-సీ19 ఉపగ్రహ వాహకనౌక ఇస్రో వారి 21వ ఉపగ్రహ వాహకనౌక. ఈ వాహకనౌకపిఎస్ఎల్‌వి వాహకనౌక శ్రేణి లో, PSLV-XLరకానికి చెందిన మూడవ వాహక నౌక.
రీశాట్-1 ఉపగ్రహం ప్రధాన లక్ష్యం భారతదేశ వ్యవసాయసంబంధిన సమాచారాన్ని సేకరించం,విష్లేషించడం.ముఖ్యంగా వరిపంట ఖరిఫ్ కాలంలో పర్యవేక్షణ మరియు నిర్వహణ.అలాగే వరద మరియు తుఫాను వంటి ప్రకృతి వైపరీత్యాలు ముందస్తుగా గుర్తించి నివారణ చర్యలు చేపట్టడం.
వేటూరి ఆనందమూర్తి
వేటూరి ఆనందమూర్తి ప్రఖ్యాత పరిశోధకుడు వేటూరి ప్రభాకరశాస్త్రి కుమారుడు. స్వయంగా పరిశోధకుడు. అన్నమయ్య సాహిత్యంపై అధ్యయనం చేశాడు. ప్రభాకర సంపూర్ణ గ్రంథావళి సంపాదకుడు. మణిమంజరి అనే అర్ధవార్షిక పత్రికకు సంపాదకత్వం వహించి నడిపాడు. హైదరాబాదులోని ఉస్మానియా విశ్వవిద్యాలయం తెలుగు శాఖకు అధ్యక్షుడిగా 1989-1990లలో పనిచేశాడు. సాహిత్య అకాడమీ భాషాసమ్మాన్ పురస్కారం(2006), శ్రీకృష్ణదేవరాయ పురస్కారం,సనాతన ధర్మ ఛారిటబుల్ ట్రస్టువారి శ్రీరామనవమి ప్రతిభా పురస్కారం (2010) మొదలైన అనేక పురస్కారాలు పొందాడు.
2017,ఫిబ్రవరి-7న, కీ.శే.వేటూరి ప్రభాకరశాస్త్రి 130వ జయంతి ఉత్సవాల సందర్భంగా, పెదకళ్ళేపల్లి గ్రామములో, వీరు రచించిన ఆంధ్ర సాహిత్యంపై విష్ణు మత ప్రభావం - తాళ్ళపాక కవులు అను గ్రంధావిష్కరణ జరిగినది. [ఈనాడు అమరావతి; 2017,ఫిబ్రవరి-7; 2వపేజీ]
ఎర్రగుడి శాసనం
ఎర్రగుడి శాసనాలు లేదా అశోకుని ఎర్రగుడి శాసనాలు ఆంధ్రప్రదేశ్ లో లభ్యమైన అశోకుడి కాలం నాటి శాసనాలు. 
కర్నూలు జిల్లా పత్తికొండ తాలూకాలో‌ గుత్తి(అనంతపురం జిల్లా) కి 10 కి.మీ. దూరంలోనున్న ఎర్రగుడి పొలాల్లో గుట్టల్లోని రాళ్ళపైనున్న అశోకుని శాసనాలను మొదట 18వ శతాబ్దం చివర్లో మెకంజీ, ఆయన సహాయకులు గుర్తించారు.
1928-29 లో భూగర్భశాఖకు చెందిన ఎ. ఘోష్ ఈ శాసనాల వివరాలను పురాతత్వ శాఖ డైరెక్టరు జనరల్ హెచ్ ఆర్ గ్రీన్స్ కు తెలియచేస్తే, అప్పుడు ఎర్రగుడిలో అశోకుని శాసనాలున్నాయని తెలిసింది. ఇక్కడ మొత్తం రెండు లఘు శిలాశాసనాలు, పద్నాలుగు శిలాశాసనాలు లభించాయి.
ఈ శిలాశాసనం బయల్పడిన విషయం తెలుసుకున్న పురాతత్త్వ శాఖ హెచ్ ఆర్ గ్రీన్స్ ఈ పనిని శ్రీదయారాం సహానీకి అప్పగించగా, ఆయన నాటి శాసనపరిశోధన శాఖాధ్యక్షులైన శ్రీహరప్రసాదశాస్త్రితో కలిసి 1929 ఫిబ్రవరిలో ఎర్రగుడిని దర్శించారు. ఈ శాసనాల ముద్రలను తీసుకొని 4,12 తప్ప మిగితావన్ని తీసుకున్నారు, తర్వాత కొద్ది కాలానికి విశ్వనాధ ఈ మిగిలిన శాసనాలను కనిపెట్టారు. ఈ శాసనముల ప్రాముఖ్యతతో వారు పత్రికలలో ప్రకటించి పరిశోధనలు మొదలుపెట్టారు. అయితే పరిశోధనలు ఆటంకాలతో అసలు విషయాలు బయటకి రాలేదు. ఇది గమనించిన మల్లంపల్లి సోమశేఖరశర్మ నేలటూరు వేంకటరమణయ్యతో కలిసి వెళ్ళి స్వయంగా పరిశీలించి వచ్చి భారతి పత్రిక 1929 సెప్టెంబర్ సంచికలో వివరాలు వెల్లడించారు.
ఈ శాసనాల పరిశోధనను ఎపిగ్రాఫియా ఇండికాలో ప్రచురించాలని పురాతత్త్వశాఖ నిశ్చయించి, ఆ పనిని హరిప్రసాదశాస్త్రికి అప్పగించినా ఆయన ఉద్యోగ పదవీవిరమణ వలన ఆ పని పూర్తి కాలేదు, ఆపైన ఈ పని దయారాం సహాని చేయవలసి వచ్చింది, అయితే ఆయన హఠాత్తుగా చనిపోవటం వలన ఈ పని మూలన పడింది. ఆ తరువాత ఎస్.పి. చక్రవర్తి ఈ పనిని చేపట్టి తిరిగి యెర్రగుడి వెళ్ళి శాసనాల చిత్రాలు తీసి పరిశోధన పత్రం వ్రాయటం మొదలుపెట్టారు, అది పూర్తయే లోపే ఆయన కూడా చనిపోయారు. ఈయన సగంలో ఆపేసిన పనిని బేణి మాధవ బారువా తన గ్రంథం "అశోకుని శాసనముల"లో చేర్చగా, పూర్తి శాసన పరిశోధన పత్రాన్ని డి.సి. సర్కార్ 1957-58 లో ఎపిగ్రాఫియా ఇండియా లో ప్రచురించారు. 
ఈ శాసనాలను మొదట పరిశోధన చేసిన సహానీ శాసనాలకు A, B, C, D, E, F అని నామకరణం చేసారు. అయితే ఈ శాసనాలు చెక్కిన రాళ్ళు నునుపుదేర్చకుండానే చెక్కారు గనుక అక్షరాలను పోల్చుకోవడం కష్టమయింది. A శిల ఇరవై అడుగుల ఎత్తున కొండ కొనపై ఉంది, దీని కింద భాగం విరిగిపోయింది. ఈ శిల తూర్పు వైపు 17 అడుగుల 6 అంగుళాల వెడల్పుతో అశోకుని ధర్మలిపులలో I, II, III, XIV శాసనాలు కలిగి ఉంది. శాసనములు చెక్కినపుడు రెండు శాసనాల మధ్య ఖాళీ వదలకపోవటం వలన ఏది ఎక్కడ మొదలవుతుందో, ముగుస్తుందో పోల్చుకోవటం కష్టం. శాసనం F ఒక్కటి చదవడానికి వీలుగా విడిగా ఉంది.
ఈ వెండ్రుకలు వట్టి యీడ్చిన యా చేయి
ఈ వెండ్రుకలు వట్టి యీడ్చిన యా చేయి అంటూ సాగే ఆంధ్ర మహాభారతంలోని ఉద్యోగ పర్వము తృతీయాశ్వాసములో తిక్కన రాసిన సీస పద్యం. శ్రీకృష్ణుడు పాండవుల తరఫుని కురుసభకు రాయబారిగా వెళ్ళే సందర్భంలో ద్రౌపది కృష్ణునితో సంభాషించే సందర్భంలోని పద్యమిది. రాయబారిగా కృష్ణుడు యుద్ధాన్ని నివారించి, సంధి చేసుకురావాలని పాండవులంతా శాంతి వచనాలు పలికేప్పుడు, ద్రౌపది మాత్రం ఆవేశం పట్టలేక తనకు జరిగిన ఘోరాలకు ప్రతీకారం గురించి ఈ పద్యంలో చెప్తుంది.
సీ. ఈ వెండ్రుకలు వట్టి యీడ్చిన యా చేయి
తను వింత లింతలు తునియలై చెదరి రూ
యలుపాలఁ బొనుపడునట్టి చిచ్చే యిది
బాహుబలంబునుఁ బాటించి గాండీవ
ఆ.వె. కఱ్ఱి విక్రమంబుఁ గాల్పనే యిట్లు
బన్నములు వడిన ధర్మనందనుడును
నేను రాజరాజు పీనుంగుఁ గన్నారఁ
గానఁ బడయమైతి మేనిఁ గృష్ణ!
చెన్నై - కోయంబత్తూరు శతాబ్ది ఎక్స్‌ప్రెస్
శతాబ్ది ఎక్స్‌ప్రెస్ ఇది ముందు నడుస్తున్నది, 2011 సం.లో ఒక నాన్‌స్టాప్ రైలు దురంతో ఎక్స్‌ప్రెస్ కు మార్చారు. ఇది శతాబ్దిగా తిరిగి మార్చేందుకు మరియు ఆదాయాలు పెంచడానికి అదనపు (హాల్టులు) విరమణలు జోడించేందుకు నిర్ణయించారు.
ఈ ఎక్స్‌ప్రెస్ రైలు భారతీయ రైల్వేలు లోని దక్షిణ రైల్వే జోన్ పరిధిలోకి వస్తుంది. 
రైలు నంబరు: 12243
ఈ రైలు వారానికి ఆరు రోజులు (మంగళవారం తప్ప) నడుస్తుంది.
ఈ రైలు ప్రారంభ స్టేషను నుండు అంత్య స్టేషను మధ్య 3 వాణిజ్య స్టేషనులు అయిన సేలం జంక్షన్, ఈరోడ్ జంక్షన్, తిరుప్పూరులో ఆగుతుంది.
ఈ (రేక్) బండికి 7 ఎసి చైర్ కార్లు, 1 ఎసి ఎగ్జిక్యూటివ్ చైర్ కార్లు మరియు 2 ఈఒజి కార్లు మొత్తం 10 కోచ్‌లు కలిగి ఉంది. నవంబరు 2014 సం.లో రైలు అన్ని ప్రయాణీకుల కోచ్‌లు ఎయిర్ కండిషన్డ్ కొత్త ఎల్‌హెచ్‌బి కోచ్‌లుతో వచ్చింది. ఈ రైలు బండి (రేక్) రోయపురం రైల్వే స్టేషను నుండి డబ్ల్యుఎపి-7 ఇంజనుతో లాగబడుతుంది.
అలహాబాద్ - కాన్పూర్ ఇంటర్ సిటీ సూపర్‌ఫాస్ట్ ఎక్స్‌ప్రెస్
అలహాబాద్ - కాన్పూర్ ఇంటర్ సిటీ సూపర్‌ఫాస్ట్ ఎక్స్‌ప్రెస్ భారతీయ రైల్వేలు కాన్పూర్, అలహాబాద్ నగరాల మధ్య నడిపే ఒక సూపర్ ఫాస్ట్ రైలు. ఇది 14 కోచ్‌లుతో నార్త్ సెంట్రల్ రైల్వే ముఖ్యమైన రైలు. ఇది 3 గంటల్లో కొద్దిగా కంటే ఎక్కువ కాలంలో 193 కి.మీ. దూరం ప్రయాణిస్తుంది. కాన్పూర్ సెంట్రల్ నుండి కేంద్ర బొగ్గు శాఖ మంత్రి శ్రీ ప్రకాష్ జైస్వాల్ ద్వారా
రైలు 01-09-2012 న ఝండా ఊపి ప్రారంచించడం జరిగింది.
కాన్పూర్ సెంట్రల్ నుండి అలహాబాద్ వరకు - 12308
అలహాబాద్ నుండి కాన్పూర్ సెంట్రల్ వరకు -22441
కుప్పించి ఎగసిన కుండలంబుల కాంతి
కుప్పించి ఎగసిన కుండలంబుల కాంతి అంటూ సాగే పద్యం బమ్మెర పోతన రచించిన ఆంధ్ర మహాభాగవతము లోనిది. భాగవతంలోని ఈ పద్యం మరో నాలుగు పద్యాలతో పాటు భీష్మస్తుతిగా పేరొందింది. కురుక్షేత్రంలో ఆయుధం పట్టను అన్న ప్రతిజ్ఞ ను, అర్జునుడిపైన ఉన్న వాత్సల్యంతో, పక్కనపెట్టి తనను చంపేందుకు దూకిన కృష్ణుణ్ణి భీష్ముడు వర్ణిస్తూ స్తుతిస్తున్న సందర్భంలోని పద్యం ఇది.
సీ. కుప్పించి ఎగసినఁ గుండలంబుల కాంతి
తే. గరికి లంఘించు సింహంబు కరణి మెఱసి
రథం మీద నుంచి కుప్పించి ఎగసి నేల మీదకి దూకేటప్పుడు కృష్ణుని చెవుల రత్నకుండలాలు కిందికీ పైకీ ఊగి వాటి కాంతి ఆకాశమండలాన్నంతటినీ కప్పుకున్నది. ఎగిరి దూకేసరికి ఆయన కుక్షిలో ఉన్న భువనాల బరువుతో జగత్తు అదిరిపోయిందట. చక్రాన్ని చేపట్టి వేగంతో పరుగెత్తే ఆయన భుజాల మీద ఉన్న పీతాంబరం ఒకవైపు ఆ ఒడుపుకు జారిపోతున్నదట. అనూహ్యమైన ఈ చర్యకు అర్జునుడికి రోషం వచ్చింది. తనూ దిగి కృష్ణుని ఒక కాలును పట్టుకుని నిలిపే ప్రయత్నం చేసి రోషంతో-నా యోగ్యతను నగుబాటు చెయ్యకని వేడుకుంటున్నాడు. ఏనుగు మీదకి లంఘించే సింహంలా ఉరకలు వేస్తూ – ‘ఇవాళ భీష్ముణ్ణి చంపి నీ మార్గాన్ని నిష్కంటకం చేస్తాను, నన్ను ఒదిలిపెట్టు అర్జునా’ అంటూ – ముందుకొస్తున్న ఆ దేవుడు – నా బాణాల దెబ్బకు వడలి, ఉత్తేజితుడైన ఆ పరమేశ్వరుడు – నాకు దిక్కు అగు గాక!
కుప్పించి ఎగసిన... ఆదిగా కలిగిన ఈ పద్యం పోతన వ్రాసిన శ్రీమదాంధ్ర భాగవతం లోనిది. కురుక్షేత్రంలో 11 రోజుల పాటు యుద్ధం చేసి, గాయాలతో అంపశయ్య మీద పడుకుని ఉత్తరాయణ పుణ్యకాలం కోసం వేచిచూస్తున్న భీష్ముడి వద్దకు కురుక్షేత్రం ముగిశాకా కృష్ణుడు, పాండవులు వస్తూండగా వారితో బ్రహ్మర్షులు, రాజర్షులు, మహర్షులు తమ శిష్యసమేతంగా వచ్చారు. ఆ సందర్భంలో భీష్ముడికి భారతయుద్ధంలో మూడవరోజు తన విజృంభణకు అర్జునుడు ఆగలేకపోగా, కృష్ణుడు ఎలా తనమీదకు చక్రధారియై వచ్చాడో గుర్తుకువచ్చింది. ఆ ఘట్టాన్ని వర్ణిస్తూ కృష్ణుడిని స్తుతించాడు. అటువంటి సందర్భంలోని పద్యం ఇది.
పద్యాన్ని సీసం అనే ఛందస్సులో రాశారు. సీస పద్యంలో అంతర్భాగంగా తర్వాత వచ్చి తీరాల్సిన ఉపజాతి పద్యంగా తేటగీతి పద్యాన్ని రాశారు.
కుప్పించి ఎగసిన కుండలంబుల కాంతి.. ఆదిగా వచ్చే పద్యం తెలుగునాట విస్తృత ప్రచారం పొందింది. పలువురు పౌరాణికులు, భాగవతులు ఈ పద్యాన్ని ప్రత్యేకించి విశ్లేషించేవారు. ఇతర సందర్భాలకు కూడా పద్యంలోని పాదాలను వినియోగించుకుని మార్చుకుని వాడుకున్న ఘటనలు ఉన్నాయి. పిచ్చుకుంటులనే జానపద కళాకారులు పలనాటి యుద్ధం గురించి చెప్తూ, బాలచంద్రుని కదనాన్ని వర్ణించేందుకు పాడే పాటలో మొదటి వాక్యం కుప్పించి ఎగసిన కుండలంబుల కాంతి ఆదిగా కల పాదమే.
1962లో విడుదలైన బి.ఎ.ఎస్. సంస్థ వారి భీష్మ సినిమాలోనూ ఈ పద్యాన్ని యధాతథంగా వాడుకున్నారు. పద్యాన్ని ప్రముఖ గాయకుడు ఘంటసాల వెంకటేశ్వరరావు గానం చేశాడు.
కాన్పూర్ - న్యూ ఢిల్లీ శతాబ్ది ఎక్స్‌ప్రెస్
కాన్పూర్ - న్యూ ఢిల్లీ శతాబ్ది ఎక్స్‌ప్రెస్ కాన్పూర్ సెంట్రల్ కోసం రెండవ శతాబ్ది రైలు. లక్నో శతాబ్దిలో ప్రయాణికుల ఒత్తిడి కాన్పూర్ సెంట్రల్ నుండి భారీగా ఉంది. కాన్పూర్ సెంట్రల్ నుండి లక్నో శతాబ్దిలో అధిక ప్రయాణీకుల లోడ్‌ కారణంగా, కాన్పూర్ సెంట్రల్ నుండి ఒక ప్రత్యేక శతాబ్ది రైలు కోసం భారీగా డిమాండ్ రావడంతో, రైల్వే మంత్రిత్వ శాఖ 2009 సం. రైల్వే బడ్జెట్లో కాన్పూర్ సెంట్రల్ స్టేషను నుండి కొత్త శతాబ్ది రైలు ప్రకటించింది. ఈ రైలును 2010 ఫిబ్రవరి 7 సం.న యూనియన్ రైల్వే మంత్రి మమతా బెనర్జీ ఝండా ఊపి ప్రారంభించడం జరిగింది. ఇది ఆదివారం తప్ప వారంలో అన్ని రోజులు నడుస్తుంది.
ప్రారంభ రోజుల్లో, ఇది కాన్పూర్, న్యూఢిల్లీ మధ్య నాన్‌స్టాప్ రైలుగా అమలు చేయడానికి ఉపయోగించారు. తరువాత, ఘజియాబాద్ కూడా రెండు స్టేషన్ల మధ్య మరొక స్టాప్‌గా పరిచయం చేశారు. ఇప్పుడు రైల్వేలు కాన్పూర్, న్యూఢిల్లీ మధ్య మరో స్టాప్ అంటే ఇటావా కూడా ప్రవేశపెట్టింది.
ఈ రైలును కాన్పూర్ రివర్స్ శతాబ్ది అంటారు. ఇది లక్నో శతాబ్ది యొక్క రివర్స్ టైమ్‌టేబుల్ క్రింది ఎందుకంటే; అనగా అప్ సమయం పట్టిక డౌన్ అనుసరిస్తుంది మరియు అదేవిధముగా దీనికి విరుద్దంగా తిరుగు ప్రయాణం జరుగుతుంది. ఇది భారతదేశంలో నాల్గవ వేగవంతమైన రైలు.
లక్నో స్వర్ణ శతాబ్ది ఎక్స్‌ప్రెస్ ఆగు అదే జంట స్టేషన్లుతోను మరియు చార్జీలతో పోల్చితే ఈ రైలు ఛార్జీలు తక్కువగా ఉన్నాయి.
ఈ ఎక్స్‌ప్రెస్ రైలు భారతీయ రైల్వేలు లోని ఉత్తర మధ్య రైల్వే జోన్ పరిధిలోకి వస్తుంది.
రైలు నంబరు: 12033
ఈ రైలు వారానికి ఆరు రోజులు (ఆదివారం లేదు) నడుస్తుంది.
దుర్భా సుబ్రహ్మణ్యశర్మ
దుర్భా సుబ్రహ్మణ్యశర్మ నెల్లూరుకు చెందిన పండితుడు. ఇతడు 1875, అక్టోబరు 1న జన్మించాడు. నెల్లూరులోని వి.ఆర్.కాలేజీలో ప్రధానాంధ్ర పండితుడిగా పనిచేశాడు. ఇతని శిష్యులలో వేపకొమ్మ ఆదిశేషయ్య, చలినురుగు కామయ్య, కొలకుల నారాయణరావు, దుర్భా రామమూర్తి, భట్టారం మల్లికార్జున, షేక్ దావూద్ మొదలైనవారు ఎన్నదగినవారు. ఇతడు 1956, మే 11వ తేదీన మరణించాడు.
ఇతడు దాదాపు 25 కావ్యాలను ఆంధ్రీకరించాడు.
సంపంగి (సినిమా)
సంపంగి 2001 లో విడుదలైన తెలుగు సినిమా. చిన్న సినిమా అయినా మంచి విజయం సాధించింది. ఇందులోని అన్ని పాటలు బహుళ జనాదరణ పొందాయి.
హిందూ మరియు ముస్లిం రెండు మతాలకు చెందిన ప్రేమికుల ఆధారంగా ఈ చిత్ర కథ రూపొందించబడినది.ఘంటాడి కృష్ణ సంగీతం అందించిన ఈ చిత్రంలోని అన్ని పాటలు ప్రేక్షకాదరణ పొందాయి.
ఇష్టం (సినిమా)
ఇష్టం 2001 లో విడుదలైన తెలుగు సినిమా. ప్రముఖ నటి శ్రియా సరన్ ఈ చిత్రం ద్వారా తెలుగు సినీరంగంలో ప్రవేశించింది. ఈ చిత్ర సంగీతం విజయవంతమైనది. ఈ చిత్ర కధానాయకుడు చరణ్ కి ఇదే మొదటి మరియు ఆఖరి చిత్రం. 2012 మార్చి లో అతడు తీవ్రమైన గుండెపోటుతో మరణించాడు.
కార్తీక్ (చరభ్ ) ధనవంతుల కుటుంబానికి చెందిన అబ్బాయి. అతడికి చదువు పట్ల శ్రద్ద ఉండదు. నేహా (శ్రియ) , సుబ్బు (చంద్రమోహన్) కుమార్తె. ఈమె చిన్నతనంలోనే తల్లి చనిపోతుంది. కాలేజీలో కార్తీక్ శ్రియకు సీనియర్. ఈమెను బాగా ఏడిపిస్తుంటాడు. అనుకోకుండా కార్తీక్ వాళ్ళామ్మ లక్ష్మి (పూనం థిల్లాన్) ఒక ప్రమాదంలో చిక్కుకుని గాయపడితే , నేహా ఆమెను రక్షించి ఆసుపత్రిలో చేర్పిస్తుంది. తర్వాత ఈ క్రమంలో నేహా మరియు లక్ష్మి ఇద్దరూ మంచి స్నేహితులౌతారు. ఈ క్రమంలో నేహా కార్తీక్ తో ప్రేమలో పడుతుంది. తన కుమార్తె నేహాని లక్ష్మి కుమారుడికి ఇచ్చి పెళ్ళి చేయాలని తలంచిన సుబ్బు, అదే విషయాన్ని లక్ష్మిని అడుగుతాడు. ఆమె ఆశ్చర్యకరంగా ఈ ప్రతిపాదనని తిరస్కరిస్తుంది. ఎందుకన్నది మిగిలిన కథ.
ప్లాస్మా
ప్లాస్మా అనేది పదార్థం యొక్క నాలుగు ప్రాథమిక స్థితులలో ఒకటి, మిగతా స్థితులు ఏవనగా ఘన, ద్రవ, మరియు వాయు స్థితులు. ప్లాస్మా మిగతా స్థితుల వాటిలా కాకుండా వేరే లక్షణాలను కలిగి ఉంటుంది. ప్లాస్మాను వాయువు వేడి చేయడం ద్వారా సృష్టించవచ్చు లేదా లేజర్ లేదా మైక్రోవేవ్ జనరేటర్ తో అనువర్తితం చేసి బలమైన విద్యుదయస్కాంత క్షేత్రానికి గురిచేయడం ద్వారా సృష్టించవచ్చు. ప్రస్తుత స్థితిలో ఎలక్ట్రాన్ల సంఖ్య తగ్గటం లేదా పెరగటం జరుగుతుంది, అయాన్లని పిలవబడే ధనాత్మక లేదా ఋణాత్మక ఆవేశ రేణువులు సృష్టించబడతాయి, మరియు పరమాణు బంధాల విఘటన చే సమేతమయివుంటాయి. ఛార్జ్ వాహకాల యొక్క గణనీయమైన సంఖ్య యొక్క ఈ ఉనికి ప్లాస్మా విద్యుత్ వాహక చేస్తుంది అలా అది విద్యుదయస్కాంత క్షేత్రాలకు బలంగా స్పందిస్తుంది. వాయువు మాదిరిగా ప్లాస్మా ఒక కంటైనర్ నడుమ తప్ప కచ్చితమైన ఆకారం లేదా కచ్చితమైన ఘనపరిమాణం కలిగి ఉండదు.
ఒక పదార్థాన్నికి ఎక్కువ వేడి కలుగచేసినప్పుడు అది వాయువుగా మారుతుంది. ఆ వాయువుకు అత్యంత తీవ్రమైన ఉష్ణోగత్రను కలుగజేసినప్పుడు ప్లాస్మా స్థితిలోకి మారుతుంది. ఈ స్థితిలో ఇతర ఘన, ద్రవ, వాయు పదార్థములలోని అణువులలో వలె కేంద్రకం చుట్టూ ఎలక్ట్రాన్లు తిరుగుతూ ఉండవు, కేంద్రకాలు, ఎలక్ట్రానులు వేటికవి స్వేచ్ఛగా తిరుగుతుంటాయి. ఇలా అవి వేటికవి తిరగడానికి కారణం అత్యంత ఉష్ణశక్తి వాటిని అత్యంత వేగంగా చలించేలా చేయటం. అలా ప్లాస్మాలో కణాలు దూరదూరమవుతాయి, సాంద్రత తక్కువవుతుంది, ఆకర్షించుకునే అవకాశాలు తక్కువవుతాయి.
ఈ విశ్వంలో దాదాపు 99 శాతం పదార్థం ప్లాస్మా స్థితిలోనే ఉంటుంది. సూర్యునిలో, నక్షత్రాలలో, భూమి యొక్క అయానావరణంలో ప్లాస్మా ఉంటుంది.
పదార్థం స్థితి
భౌతిక శాస్త్రంలో పదార్థం యొక్క స్థితి అనేది పదార్థం మీద ఆధారపడి ఉన్న విభిన్న రూపాలలో ఒకటి. పదార్థం యొక్క నాలుగు స్థితులను రోజువారి జీవితంలో పరిశీలిస్తుంటాము అవి: ఘన, ద్రవ, వాయు, మరియు ప్లాస్మా. బోస్-ఐన్‌స్టీన్ కండెన్‌సేట్ మరియు న్యూట్రాన్-క్షీణ పదార్థం వంటి అనేక ఇతర స్థితులూ గుర్తించబడ్డాయి, అయితే ఇవి కేవలం అల్ట్రా కోల్డ్ లేదా అల్ట్రా డెన్స్ పదార్థం వంటి తీవ్రమైన పరిస్థితుల్లో మాత్రమే ఏర్పడతాయి. క్వార్క్-గ్లూఆన్ ప్లాస్మాల వంటి ఇతర స్థితులు సాధ్యమని నమ్మకాన్నిస్తున్నాయి కానీ ఇప్పటి కోసం సిద్ధాంతపరమైనవే నిలిచి ఉన్నాయి. పదార్థం యొక్క అన్ని రకాల ఎక్సోటిక్ పదార్థాల స్థితుల కొరకు చూడండి. చారిత్రాత్మకంగా, లక్షణాలలో గుణాత్మక తేడాల ఆధారంగా భేదం చేయబడింది. ఘన స్థితిలో పదార్థ భాగం కణాలు (అణువులు, పరమాణువులు లేదా అయాన్లు) ఒక స్థానంలో మరియు దగ్గరగా కలిసి ఒక స్థిర వాల్యూం మరియు రూపాన్ని కొనసాగిస్తాయి.
వాయువు పదార్ధాల యొక్క ఒక మూల స్థితి. భౌతిక శాస్త్రం ప్రకారం, నిర్ధిష్టమైన ఆకారం మరియు ఘనపరిమాణం లేని అణువులు, అయానులు, లేదా ఎలక్ట్రానుల సముదాయం వాయువు. వాయువులలోని అణువులు ఎల్లప్పుడు ఒక నిర్ధిష్టమైన దిశ లేకుండా కదులుతుంటాయి. భూమి వాతావరణంలో అతి ముఖ్యమైన గాలి కొన్ని రకాల వాయువుల మిశ్రమము.
ప్లాస్మా అనేది పదార్థం యొక్క నాలుగు ప్రాథమిక స్థితులలో ఒకటి, మిగతా స్థితులు ఏవనగా ఘన, ద్రవ, మరియు వాయు స్థితులు. ప్లాస్మా మిగతా స్థితుల వాటిలా కాకుండా వేరే లక్షణాలను కలిగి ఉంటుంది. ప్లాస్మాను వాయువు వేడి చేయడం ద్వారా సృష్టించవచ్చు లేదా లేజర్ లేదా మైక్రోవేవ్ జనరేటర్ తో అనువర్తితం చేసి బలమైన విద్యుదయస్కాంత క్షేత్రానికి గురిచేయడం ద్వారా సృష్టించవచ్చు.
తులసి రెడ్డి
డాక్టర్ ఎన్.తులసి రెడ్డి మాజీ ఎంపి, మాజీ ఎమ్మెల్సీ,20 సూత్రాల అమలు కమిటీ మాజీ ఛైర్మన్,కడప జిల్లా కాంగ్రెస్ పార్టీకి ఆంధ్రప్రదేశ్ రాష్ట్రానికి చెందిన సీనియర్ రాజకీయ నాయకుడు.
భార్య అలివేలు తుల‌సిరెడ్డి, వీరికి ఇద్దరు ఆడ పిల్లలు. 
తుల‌సిరెడ్డి ఎంత సింపుల్ గా ఉంటాడో..ఆయ‌న విమ‌ర్శ‌లు అంత ఘాటుగా ఉంటాయి. చౌక‌బారు విమ‌ర్శ‌లు, బూతులు, ఆధారాల్లేని ఆరోప‌ణ‌లు పెద్ద‌గా చేయ‌ని తుల‌సిరెడ్డి కాంగ్రెస్ లో పెద్ద‌గా మ‌చ్చ‌లులేని ఓ నాయ‌కుడ‌ని చెప్పొచ్చు. దీనికితోడు కడప లాంటి ఫ్యాక్ష‌న్ ప్రాంతం నుంచి రాజ‌కీయ నాయకుడిగా ఎదిగి..ముఠాక‌క్ష‌లతో ఎటువంటి సంబంధాలు లేని రాజ‌కీయ నేత తుల‌సిరెడ్డి.
తెలుగుదేశం పార్టీ నందమూరి తారక రామారావు ద్వారా రాజకీయ ఆరంగేట్రం చేశారు. అంచలంచెలుగా ఎదిగి బిజెపి, కాంగ్రెస్, సమైక్యాంధ్ర పార్టీల్లో కీలక పదవులు పొందారు. తెలుగుదేశం పార్టీలో ఉండగా కడప జడ్పీ చైర్మన్ పదవిని చేపట్టారు. కాంగ్రెస్ పార్టీలో కేబినెట్ హోదా కలిగిన 20 సూత్రాల అమలు కమిటీ చైర్మన్ పదవిని దక్కించుకున్నారు.
తెలంగాణ రాష్ట్రం వ్యతిరేకంగా సమైక్యాంధ్ర నినాదంతో కాంగ్రెస్కి రాజీనామా చెసాడు.తరువాత మాజీ ముఖ్యమంత్రి నల్లారి కిరణ్ కుమార్ రెడ్డికి సన్నిహితునిగా ఆయన స్థాపించిన సమైక్యాంధ్ర పార్టీలో కీలక భూమిక పోషించారు.
రాష్ర్ట విభ‌జ‌న స‌మ‌యంలో కాంగ్రెస్ పార్టీపై కోపంతో కిర‌ణ్‌రెడ్డి జై స‌పాలో చేరారు. రాష్ర్ట విభజ‌నా అయిపోయింది. న‌ల్లారి వారి వెంట న‌డిచిన వారి రాజ‌కీయ భ‌విష్య‌త్ అగ‌మ్య‌గోచ‌ర‌మైంది. వీరిలో తుల‌సిరెడ్డి ఒక‌రు. చివ‌రికి చేసేదేమీ లేక హ‌స్తం పార్టీ తీర్థం మ‌ళ్లీ పుచ్చుకున్నారు .
http://apnewslive.com/tulasi-reddy-refuses-to-move-into-bungalow/
ఎర్రమల కొండప్ప
ఎర్రమల కొండప్ప అనంతపురం జిల్లాకు చెందిన స్వాతంత్ర్య సమరయోధుడు.
ఇతడు మధ్య తరగతి రైతు కుటుంబానికి చెందినవాడు. రెండవ తరగతి వరకు చదువుకున్నాడు. ఇంటిలో తగాదాపడి బయటకు వచ్చి పోలీసు శాఖలో కానిస్టేబుల్‌గా చేరాడు. 1902లో లోకమాన్య తిలక్ బెంగళూరు నుండి బొంబాయికి రైలులో వెళ్తూ గుంతకల్లు స్టేషన్‌లో ప్రజలనుద్దేశించి చేసిన ఉపన్యాసం విని ఇతడు ప్రభావితుడై తన ఉద్యోగానికి రాజీనామా ఇచ్చి తిలక్ ఉద్యమంలో పాల్గొన్నాడు. 1921లో మహాత్మాగాంధీ తాడిపత్రికి వచ్చినప్పుడు అతని వెన్నంటే ఉన్నాడు. ఆ సమయంలో జైలుశిక్ష అనుభవించాడు. ఊరి బయట చేనులో గుడిసె వేసుకుని ప్రత్తి పండించి, నూలువడికి సరఫరాచేశాడు. గాంధీ హరిజన ఉద్యమం ప్రారంభించక ముందే ఇతడు తన తోట దగ్గర ఉన్న మిస్సమ్మ బంగ్లాలో ఉన్న హరిజన బాలికలకు నీటి వసతి కల్పించాడు. ఆసుపత్రిలో ఒక స్త్రీ కొడుకును కని మరణిస్తే ఆ బిడ్డను పెంచి పెద్దచేశాడు. 1932 ఉప్పు సత్యాగ్రహం సమయంలో అనంతపురం ఇంజనీరింగు కాలేజీ సమీపంలోని బంజరు భూమిలోని ఉప్పుమన్ను తెచ్చి తన తోటలో ఆ మట్టిని ఒడగట్టి తేటతెల్లని ఉప్పును తయారు చేసి బహిరంగంగా పొట్లాలు కట్టి ఆ ఉప్పును అందరికీ పంచాడు. ఆ విధంగా ఉప్పుసత్యాగ్రహంలో పాల్గొన్న మొట్టమొదటి వ్యక్తి జిల్లాలో ఇతడే. 1934లో గాంధీ అనంతపురం జిల్లా పర్యటనకు వచ్చినప్పుడు తన రెండు ఎకరాల భూమిని హరిజనోద్ధరణ కోసం గాంధీగారికి దానం చేశాడు. కేశవ విద్యానికేతన్ పేరుతో హరిజన హాస్టల్‌ను నిర్మించాడు. తన 50 ఎకరాల ఆస్తిని అమ్మివేసి ఆ ధనం మొత్తాన్ని దానధర్మాలకు వినియోగించాడు. తన స్వంతమైన 40 జతల ఎద్దులను కూడా దానం చేశాడు. ఆమరణాంతం గాంధేయవాదిగా ఉన్న కొండప్ప 1971లో తన 104వ యేట మరణించాడు.
ముంబై ఎల్‌టీటీ - గోరఖ్‌పూర్ ఎక్స్‌ప్రెస్
కుషినగర్ ఎక్స్‌ప్రెస్ భారతీయ రైల్వేలులో లోకమాన్య తిలక్ టెర్మినస్ (ముంబై), మరియు గోరఖ్పూర్ మధ్య నడుస్తున్నఒక రైలు. ఇది 11015/11016 వంటి సంఖ్యలతో ఉంది. ఈ రైలుకు, గోరఖ్పూర్ సమీపంలో ఒక ముఖ్యమైన బౌద్ధ పుణ్యక్షేత్రం కుషినగర్ పట్టణం పేరు పెట్టారు. ఇది 15 స్లీపర్ కోచ్‌లు, ఒక రెండవ తరగతి ఎసి కోచ్, రెండు మూడవ తరగి ఎసి కోచ్‌లు, ఒక పాంట్రీ కారు మరియు ఐదు సాధారణ కోచ్‌లతో ఒక అత్యంత డిమాండ్ ఉన్న రైలు.
భోపాల్ జనతా ఎక్స్‌ప్రెస్ – గతంలో, మధ్య ప్రదేశ్ రాజధాని నగరం భోపాల్ యొక్క భోపాల్ జంక్షన్ రైల్వే స్టేషను (గతంలో భోపాల్ స్టేషన్) మరియు మహారాష్ట్ర రాజధాని నగరం ముంబై యొక్క ముంబై సెంట్రల్ రైల్వే స్టేషను (గతంలో బాంబే సెంట్రల్, మధ్య నడిచింది. రైలు ఇప్పుడు ముంబై వరకు పొడిగించబడి, ఇది ఖుషినగర్ ఎక్స్‌ప్రెస్ అనే రూపాంతరముతో మారిపోయింది.
వేణుగోపాలస్వామి ఆలయం, రాజమండ్రి
రాజమండ్రి నగరంలోని వేణుగోపాలస్వామి ఆలయం చారిత్రకంగా ప్రసిద్ధిచెందినది. ఈ ఆలయాన్ని 14వ శతాబ్ది ప్రారంభంలో కాకతీయుల్ని జయించిన ఉలూఘ్ ఖాన్ ధ్వంసం చేసి పెద్దమసీదు నిర్మించాడు.
రాజమహేంద్రవరం నగరానికి క్షేత్రపాలకుడైన వేణుగోపాలస్వామికి నిర్మించిన ఈ పేరుపొందిన ఆలయాన్ని క్రీ.శ.1323వ సంవత్సరంలో తుగ్లక్ సేనాని ఉలూక్ ఖాన్ కూల్చివేశాడు. 14వ శతాబ్దంలో ఓరుగల్లు రాజధానిగా ఉన్న కాకతీయ సామ్రాజ్యాన్ని కూలదోసి, కంచికి వెళ్తూన్న ఉలూగ్ ఖాన్ రాజమహేంద్రవరంలో విడిదిచేసి, వేణుగోపాలస్వామి ఆలయాన్ని పడగొట్టించాడు. ఆలయం ఉన్న స్థానంలో ఆంధ్రప్రదేశ్ కెల్లా మొట్టమొదటి మసీదును నిర్మించాడు. దానినే ప్రస్తుతం పెద్ద మసీదుగా వ్యవహరిస్తున్నారు. ఆలయంలోని వేణుగోపాలస్వామి విగ్రహాన్ని అర్చకులు కంభం వారి సత్రం వీధిలోని ఒక సందులో దాచి భద్రపరిచారు. ఆ విగ్రహాన్ని రెడ్డిరాజుల పాలనలో క్రీ.శ.1390 సంవత్సరంలో పున:ప్రతిష్ఠించారు. రెడ్డిరాజులు ఆలయానికి అనపర్తి గ్రామాన్ని కూడా దానంగా ఇచ్చారు. ఆలయం నాలుగు దశాబ్దాల కాలంలో శిథిలావస్థకు చేరుకోవడంతో తిరిగి 18వ శతాబ్దంలో కొచ్చెర్లకోట జమీందారు వేంకట నారాయణ ఆలయాన్ని పునర్నిర్మించారు.
స్ర్పూస్‌ క్రీక్‌ విమానాశ్రయం
స్ర్పూస్‌ క్రీక్‌ విమానాశ్రయం అమెరికా దేశంలోని ఫ్లోరిడా రాష్ట్రంలోని ఒక ప్రైవేటు విమానాశ్రయము మరియు గ్రామము. ఈ గ్రామములోని ప్రజలందరికీ వ్యక్తిగతంగా విమానాలున్నాయి.
డేటోనా బీచ్‌ నగరానికి 11 కిలోమీటర్ల దూరంలో స్ర్పూస్‌ క్రీక్‌ ఎయిర్‌పోర్ట్‌ ఉంది. ఇదొక ప్రైవేటు ఎయిర్‌పోర్టు. రెండో ప్రపంచ యుద్ధ సమయంలో నావికా దళాన్ని, వైమానిక దళాన్ని అనుసంధానించేందుకు దీన్ని నిర్మించారు. అయితే 1946 సంవత్సరంలో నావికాదళం ఈ ఎయిర్‌పోర్ట్‌ని ఖాళీ చేయించింది. అప్పటి నుంచి ఈ ఎయిర్‌పోర్టు వారి ప్రైవేట్‌ విమానాశ్రయంగా మారింది.
స్ర్పూస్‌ క్రీక్‌ లో ఉండే ప్రజలకు విమానాలంటే చాలా ఇష్టం. కొత్త కొత్త విమానాల గురించి, విమానాల విశేషాల గురించి ఎప్పుడూ ఆరా తీస్తుంటారు. ఏ నలుగురు కలుసుకున్నా విమానాల ముచ్చట్లు ఉండాల్సిందే. అవంటే వారికి అంత మక్కువ. స్ర్పూస్‌ క్రీక్‌ గేటెడ్‌ కాలనీ జనాభా దాదాపు 6,000. ఇక్కడ ప్రతి ఇంటికి ఓ విమానం ఉంటుంది. మన దేశంలో ఇంటి ముందు కార్లు పార్కు చేసినట్లు అక్కడి వాళ్లు ఇంటిముందే విమానాలను పార్కు చేస్తారు. కొందరేమో వాటికి ప్రత్యేక పార్కింగ్‌ ఏర్పాట్లు చేసుకుంటే, మరి కొందరేమో రహదారులపైనే పార్క్‌ చేస్తారు. విమానాలను వరుసగా పార్కు చేసినపుడు స్ర్పూస్‌ క్రీక్‌ గేటెడ్‌ కాలనీని చూస్తే ఓ చిన్న ఎయిర్‌పోర్ట్‌ను తలపిస్తుంది.
ఇక్కడి ప్రజలు ప్రతి శనివారం విమానాలు తీసుకుని దగ్గర్లోని మరో విమానాశ్రయానికి వెళ్తారు. అక్కడ టిఫిన్‌ చేస్తూ విమానాల విశేషాల గురించి ముచ్చటించి తిరుగు ప్రయాణమవుతారు. ఈ తతంగానికి వారు ఓ పేరు కూడా పెట్టుకున్నారు. అదే సాటర్‌ డే మార్నింగ్‌ గాగ్‌ల్‌ .
స్ర్పూస్‌ క్రీక్‌ గేటెడ్‌ కాలనీలో నివసించే వారంతా కూడా ధనవంతులే కావడం విశేషం. అంతేకాదు వారందరికీ విమానాలంటే ఎంతో ఇష్టం. దీనితో విమానాల కొనుగోలుకు వెనకడుగు వేయరు. విమానాలంటే విపరీతమైన ఆసక్తి ఉన్నవారైతే ఒకటేంటి.. రెండు, మూడు విమానాలను కొనుక్కుంటారు.
అహల్య నగరి ఎక్స్‌ప్రెస్
ఇండోర్-చెన్నై ఎక్స్‌ప్రెస్ (తమిళం: இந்தோர் - சென்னை விரைவுவண்டி, హిందీ: एक्सप्रेस / ఉర్దూ: عشپرعس)
ఇప్పుడు బాగా తెలిసినది అహల్యా నగరి ఎక్స్‌ప్రెస్ అని పిలుస్తారు. త్రివేండ్రం పొడిగింపు తర్వాత భారతీయ రైల్వేలు లోని తమిళనాడు రాజధాని నగరం చెన్నై యొక్క చెన్నై సెంట్రల్ రైల్వే స్టేషను మరియు మధ్యప్రదేశ్ వాణిజ్య రాజధాని మరియు అతిపెద్ద నగరం అయిన ఇండోర్ జంక్షన్ లోని ఇండోర్ రైల్వే స్టేషను మధ్య వారంలో ఒక రోజు నడుస్తున్న మెయిల్ /ఎక్స్‌ప్రెస్ రైలు,
ఈ ఎక్స్‌ప్రెస్ రైలు భారతీయ రైల్వేలు లోని దక్షిణ రైల్వే జోన్ పరిధిలోకి వస్తుంది.
రైలు వారానికి ఒక రోజు నడుస్తుంది.
రైలు క్రింది మార్గం ద్వారా నడుస్తున్నది:
ఈ క్రింది విధంగా రైలు 24 కోచ్‌లు సంఖ్య మొత్తం కలిగి ఉంటుంది:
రైలు రెండు వైపులా వారానికి ఒకసారి 70 కి.మీ./గంటకు సగటు వేగంతో నడుస్తుంది.
ఈ రైలు మొదటిగా ఇండోర్ లక్ష్మిబాయి నగర్ (ILBN) మరియు చెన్నై సెంట్రల్ మధ్య పరిచయం చేశారు.
ఇది తరువాత ఒక వైపు ఇండోర్ జంక్షన్ మరియు ఇతర వైపు కొచ్చిన్ వరకు విస్తరించారు. ఆఖరికి త్రివేండ్రం సెంట్రల్‌కు మరోవైపు పొడిగించారు.
అహింస ఎక్స్‌ప్రెస్
11095/11096 అహింస ఎక్స్‌ప్రెస్ భారతదేశం లోని పూణే జంక్షన్ మరియు అహ్మదాబాద్ జంక్షన్ మధ్య నడిచే భారతీయ రైల్వేలుకు చెందిన ఒక ఎక్స్‌ప్రెస్ రైలు. ఇది 11096 వంటి రైలు నంబర్‌తో పూణే జంక్షన్ నుండి అహ్మదాబాద్ జంక్షన్ వరకు నిర్వహిస్తారు. అదేవిధముగా అహ్మదాబాద్ జంక్షన్ నుండి పూణే జంక్షన్ వరకు 11095 రైలు నంబరుతో నడుస్తుంది. పదం అహింస దేవనాగరి లిపిలో అహింసా అని అర్థం.
11095/11096 అహింస ఎక్స్‌ప్రెస్ లో ప్రస్తుతం ఒక ఎసి ఫస్ట్ క్లాస్ ఉంది, ఒక ఎసి 2 టైర్, రెండు ఎసి 3 టైర్, పది స్లీపర్ క్లాస్, మరియు నాలుగు జనరల్ కోచ్‌లు ఉన్నాయి. దీనికి కూడా ఒక పాంట్రీ కారు కోచ్ ఉంది. భారతదేశం అత్యంత రైలు సేవలు కొద్ది వాటిలో మాదిరిగా, కోచ్ కంపోజిషన్ డిమాండ్ బట్టి భారతీయ రైల్వేల అభీష్టానుసారం సవరించినవి ఉండవచ్చు.
11095 అహింస ఎక్స్‌ప్రెస్ 12 గంటలు, 20 నిమిషాలు (51.49 కి.మీ./ గం.) మరియు 11096 అహింస ఎక్స్‌ప్రెస్ 11 గంటల 55 నిమిషాలలో (53.29 కి.మీ./ గం.) 635 కిలోమీటర్ల దూరం ప్రయాణిస్తుంది. రైలు (ట్రెయిను) సగటు వేగం 55 కి.మీ./ గం. క్రింద ఉంది, దీనికి ఒక సూపర్‌ఫాస్ట్ కుండే సర్చార్జి ఛార్జీలు కలిగి లేదు.
ఈ రైలు పూణే జంక్షన్ మరియు అహ్మదాబాద్ జంక్షన్ మధ్య మొత్తం మార్గం, కళ్యాణ్ షెడ్ నుండి ఒక డబ్ల్యుసిఏఎం2 / 2పి ఇంజన్ ద్వారా నెట్టబడుతూ ఉంది
ఇంద్రాయణి సూపర్‌ఫాస్ట్ ఎక్స్‌ప్రెస్
ఇంద్రాయణి సూపర్‌ఫాస్ట్ ఎక్స్‌ప్రెస్ భారతీయ రైల్వే ఆధ్వర్యంలో ముంబయి సి.ఎస్.టి నుంచి పూణె జంక్షను వరకు నడుపబడుతోన్న 22105/22106 నెంబరు గల సూపర్ ఫాస్ట్ ఎక్స్ ప్రెస్. దాదాపు 24 సంవత్సరాలుగా సూపర్‌ఫాస్ట్ ఎక్స్‌ప్రెస్ ప్రయాణికుల మన్ననలందుకుంటోంది. భారతీయ రైల్వే నడిపిస్తోన్న ముఖ్యమైన సూపర్ ఫాస్ట్ ఎక్స్ ప్రెస్ రైళ్లలో ఇది కూడా ముఖ్యమైనది.
పూణె సమీపంలోని ప్రఖ్యాత ఇంద్రాయణి నది పేరిట ఈ రైలును ప్రవేశపెట్టారు. ప్రారంభించినప్పటి నుంచి ప్రతిరోజు నిరంతరాయంగా ఇంద్రాయణి ఎక్స్ ప్రెస్ ప్రయాణికులకు సేవలందిస్తోంది.
గతంలో ఈ రైలు 1021 నెంబరుతో ముంబయి- పుణే మధ్య, మరియు 1022 నెంబరుతో పుణె-ముంబయి మధ్య నడిచేది. ఆ తర్వాత దీనిని సూపర్ ఫాస్ట్ రైలుగా దీని స్థాయిని పెంచడమేకాకుండా రైలు నెంబర్లను కూడా మార్చారు. కొత్తగా మార్చిన రైలు నెంబర్ల ప్రకారం 22105 నెంబరు గల రైలు (ముంబయి సి.ఎస్.టి నుంచి పుణె జంక్షను) మరియు 22106 నెంబరు గల రైలు (పుణె జంక్షను నుంచి ముంబయి సి.ఎస్.టి. వరకు) నడుస్తాయి.
ఇంద్రాయణి ఎక్స్ ప్రెస్ లో ప్రస్తుతం 2 ఎసీ చైర్ కార్లతో పాటు 8 సాధారణ రెండో శ్రేణి బోగీలు ఉన్నాయి. అదేవిధంగా రైలు పాసులు తీసుకున్న వారి కోసం ప్రత్యేకంగా రిజర్వు చేయబడిన మరో రెండు సాధారణ రెండో శ్రేణి రిజర్వుడు బోగీలున్నాయి. ఇవి కాకుండా మరో 5 అన్ రిజర్వుడు జనరల్ బోగీలు కూడా ఉన్నాయి. భారతీయ రైల్వే ప్రయాణికుల రద్దీని బట్టి బోగీల సంఖ్య పెంచడం, తగ్గించడం చేయవచ్చు.
మధ్య రైల్వే ద్వారా నడుపబడుతోన్న పుణె సోలాపూర్ ఇంటర్ సిటీ ఎక్స్ ప్రెస్ కు చెందిన ఓ బోగీని కూడా దీనికి అనుసంధానం చేస్తారు. తద్వారా సోలాపూర్ వాసులకు కూడా ఇంద్రాయణి సేవలందిస్తోంది.
ఇంద్రాయణి ఎక్స్ ప్రెస్ ను తొలిసారిగా 1988 ఏప్రిల్ 27 నాడు ప్రారంభించారు. అప్పటికే ముంబయి సి.ఎస్.టి మరియు పుణె జంక్షన్ల మధ్య ఐదు ఇంటర్ సిటీ ఛైర్ కార్లు నడుస్తుండగా ఇంద్రాయణి ఎక్స్ ప్రెస్ ఆరో ఇంటర్ సిటీ ఎక్స్ ప్రెస్ గా ప్రవేశపెట్టబడింది. మిగతా ఐదు కార్ల వివరాలు పరిశీలిస్తే- 12127/28 ముంబయి-పుణె ఇంటర్ సిటీ ఎక్స్ ప్రెస్, 11007/08 దక్కన్ ఎక్స్ ప్రెస్, 11009/10 సింహగఢ్ ఎక్స్ ప్రెస్, 12125/26 ప్రగతి ఎక్స్ ప్రెస్ మరియు 12123/24 దక్కన్ క్వీన్ పేర్లతో నడుస్తున్నాయి.ఇంద్రాయణి ఎక్స్ ప్రెస్ రైలు నడిచే మార్గమంతా పూర్తిగా విద్యుదీకరణ చేయబడినది. అదనంగా ఈ రైలుకు డీజిల్ ఇంజిన్ కూడా ఉంటుంది. గుత్తి ఆధారంగా రూపొందించిన డబ్లు.డి.ఎం-3డి సామర్ధ్యం గల ఈ ఇంజిన్ ఏకధాటిగా రైలును ముంబయి సి.ఎస్.టి.వరకు తీసుకుపోగలుగుతుంది. అత్యంత సామర్థ్యం గల ఈ ఇంజిన్ ఇంద్రాయణి ఎక్స్ ప్రెస్ కు అదనపు ఆకర్షణగా చెప్పుకోవచ్చు.
ముంబయి సి.ఎస్.టి నుంచి బయలు దేరే ఆరు ట్రైన్లలో ఇంద్రాయణి ఎక్స్ ప్రెస్ అన్నింటికంటే ముందుగా బయలుదేరుతుంది, తిరుగు ప్రయాణంలో మాత్రం అన్ని రైళ్ల కంటే చివరగా పుణె జంక్షను నుంచి బయలుదేరుతుంది. ఈ తరహా విధానం వల్ల ప్రయాణికులు ముంబయి సి.ఎస్.టి నుంచి పుణెకు వెళ్లి పనులు పూర్తి చేసుకుని ఇదే రైలులో మళ్లీ తిరుగుప్రయాణం కావడానికి సౌకర్యంగా ఉంటుంది.
22105 నెంబరు గల ఇంద్రాయణి ఎక్స్ ప్రెస్ భారతీయ కాలమానం ప్రకారం ప్రతీరోజు ఉదయం 05:40 గంటలకు ముంబయి సి.ఎస్.టి. నుంచి బయలుదేరి ఉదయం 09:08 గంటలకు పూణె జంక్షన్ చేరుకుంటుంది.
తిరుగు ప్రయాణంలో 22106 నెంబరు గల ఇంద్రాయణి ఎక్స్ ప్రెస్ భారతీయ కాలమానం ప్రకారం ప్రతీరోజు సాయంత్రం 18.35 గంటలకు పుణె జంక్షను నుంచి బయలుదేరి, ముంబయి సి.ఎస్.టి.కి రాత్రి 21:55 గంటలకు చేరుకుంటుంది.
తుకర్ వాడీ సమీపంలో 1994 డిసెంబరు 1నాడు రాత్రి సమయంలో ఇంద్రాయణి ఎక్స్ ప్రెస్ డీజిల్ ఇంజిన్ క్యాబిన్ లో చెలరేగిన మంటల వల్ల ప్రమాదం జరిగింది. బోర్ ఘాట్ సెక్షన్ లోని కార్జత్ మరియు లోణావల మధ్య ఈ ఘటన జరిగింది. ఆనాటి ఈ ప్రమాదానికి సరైన కారణం ఇప్పటి వరకు గుర్తించలేదు.
అల్యూమినియం ఆర్సనైడ్
అల్యూమినియం ఆర్సనైడ్ ఒక రసాయన సంయోగ పదార్థం. ఇది ఒక అకర్బన రసాయన సమ్మేళన పదార్థం. లోహ అల్యూమినియం మరియు ఆర్సనిక్ /ఆర్సెనిక్ మూలకాల పరమాణు సంయోగము వలన ఏర్పడిన సంయోగపదార్థం.ఈ రసాయన సంయోగ పదార్థం రసాయనిక సంకేతపదం AlAs.అల్యూమినియం ఆర్సెనైడ్ ఒక సెమికండక్టర్ పదార్థం. అణునిర్మాణ అల్లిక స్థిరాంకం ఇంచుమించు గాలియం ఆర్సెనైడ్, మరియు అల్యూమినియం గాలియం ఆర్సెనైడ్ వలె ఉండును.బంధ ఖాళి మాత్రం గాలియం ఆర్సెనైడ్ కన్న వెడల్పుగా ఉండును. అల్యూమినియం ఆర్సెనైడ్ పదార్థం గాలియం ఆర్సెనైడ్ తో సూపర్ లాట్టిస్ ఏర్పరచును, తత్ఫలితంగా అల్యూమినియం ఆర్సెనైడ్ కు సెమికండక్టరు ధర్మాలు ఏర్పడుతున్నవి.
అల్యూమినియం ఆర్సెనైడ్ ఆరెంజిరంగు స్పటికరూపంలో ఏర్పడి ఉండును.అల్యూమినియం ఆర్సెనైడ్ అణుభారం 101.9031 గ్రాములు/మోల్. 25 °C ఉష్ణోగ్రత వద్ద అల్యూమినియం ఆర్సెనైడ్ సాంద్రత 3.72 గ్రాములు /సెం.మీ. నీటిలో కరుగదు
అల్యూమినియం ఆర్సెనైడ్ అదనంగా ఈ క్రింది లక్షణాలను కూడా కల్గిఉన్నది .
అల్యూమినియం ఆర్సెనైడ్ ను సంశ్లేషణ చెయ్యడం లోనున్న పలు ఇబ్బందుల కారణంగా, ఉత్పత్తి విధానం గురించి సమగ్రమైన సమాచారం అందుబాటులో ఎక్కువగా లేదు. ఎక్కువ ద్రవీభవన ఉష్ణోగ్రత వలన (1,700 °C పైగా) కరిగించిన పదార్థం నుండి ఉత్పత్తి చెయ్యడం కష్ట సాధ్యమైన పని. కొద్దిమంది మాత్రం కరిగిమ్చినపదార్థం నుండి చిన్న స్పటికాలను ఉత్పత్తి చేసారు.అలాగే పాలి క్రిస్టలైన్ కడ్డిలుకూడా ఉత్పత్తి చేసారు.
అల్యూమినియం ఆర్సెనైడ్ స్థిరమైన సంయోగ పదార్థం. అయినను ఆమ్లాల నుండి, ఆమ్లా పొగ/ఆవిరులకు అందుబాటులో ఉంచరాదు.అల్యూమినియం ఆర్సెనైడ్ వియోగం వలన ఆర్సైన్ వాయువు, మరియు ఆర్సెనిక్ ఆవిరులు/పొగలు (fumes) విడుదల అగును.
అల్యూమినియం ఆర్సెనైడ్ యొక్క విష స్వభావానికి సంబంధించిన రసాయన, మరియు భౌతిక లక్షణాల గురించి సవిరమైన పరిశోధనలు అంతగా జరిపి, నమోదు చేసిన దఖాలాలులేవు. అల్యూమినియం ఆర్సెనైడ్ సంయోగ పదార్థాలు పరిశ్రమలలో వాణిజ్యపరంగా పలుప్రయోజనాలు కల్గిఉన్నవి. చాలా పదార్థాలు రసాయనికంగా చురుకైనవి, మరియు ప్రమాదకరమైన విష లక్షణాలను,చర్యాశీల గుణాలను కల్గి ఉన్నాయి.
అల్యూమినియం ఆర్సెనైడ్ ను శ్వాసించడం వలన శ్వాస వవ్యస్థలో తీవ్రమైన ఇరిటేసన్ కల్గును. దీని వలన క్రానిక్ ఆర్సెనిక్ పాయిజనింగ్ అయ్యే అవకాశమున్నది.ముక్కు భాగాలలో పుళ్ళు ఏర్పడవచ్చును,కాలేయం పాడవ్వ వచ్చును, రక్తం, మూత్ర పిండాలు మరియు నాడీవ్యవస్థకు చెందిన జబ్బులు/క్యాన్సర్ వచ్చే అవకాశం ఉంది.జీర్ణాశయంలో చేరిన జీర్ణ వ్యవస్థకు,ప్రేగులకు సంబంధించి తీవ్రమైన ఆర్సెనిక్ పాయిజనింగ్ అయ్యే విలున్నది.
అల్యూమినియం ఆర్సెనైడ్ ఆవర్తన పట్టిక లోని గ్రూప్ III-Vమూలకాల సంయోగ పదార్థం. అల్యూమినియం ఆర్సెనైడ్ ఒక అర్ధవాహక పదార్థం (semiconductor material).కాంతిని వెదజల్లు డైయోడ్ (light emitting diode)వంటి అప్టోఎలాక్ట్రానిక్ ఉపకరణాలలో తయారీలో ఉపయోగిస్తారు.
అల్యూమినియం ఆర్సెనైడ్ను ద్రవ, వాయుస్థితి ఎపిటాక్సి సంకేతికజ్ఞానాన్ని ఉపయోగించి లేదా కరిగించి పెంచు (melt-growth)టెక్నిక్ వలనకాని ఉత్పత్తి చెయ్యవచ్చును. అయితే పై రెండు ప్రక్రియల ద్వారా ఉత్పత్తికావించబడిన అల్యూమినియం ఆర్సెనైడ్ స్థిరమైనది కాదు. తేమ కల్గిన గాలి తగిలిన అర్సిన్ (AsH) ను జనింప చేయును,
అల్యూమినియం ఆర్సెనైడ్ ను నిల్వ ఉంచునపుడు, ఉపయోగించునపుడు తగిన ముందు జాగ్రత్త చర్యలు తీసుకోన వలెను. చల్లని, పొడిగా ఉన్న ప్రదేశాలలో, గట్టిగా మూత బిగించిన డబ్బాలలో నిల్వ చెయ్యాలి. డబ్బాలను ఉంచిన ప్రదేశంలో గాలి బాగా ప్రసరించేలా ఉండాలి. అమ్లాలతో కలిపి నిల్వ ఉంచరాదు.